הוועדה המיוחדת להיערכות מערכת החינוך והחינוך המיוחד, לרבות לשנת הלימודים הבאה, כנסת 23, פרוטוקול מספר 2, 2020-03-26 10:00

ניצן הורוביץ: אני פותח את הישיבה.

ניצן הורוביץ: בוקר טוב לכולם מהכנסת.

ניצן הורוביץ: אנחנו גם בשידור בערוץ הכנסת דרך אתר ועדת החינוך של הכנסת, ואנחנו גם בשידור Life בפייסבוק לכולם.

ניצן הורוביץ: המוזמנים החיצוניים שאינם חברי כנסת מתחברים לדיון הזה דרך zoom.

ניצן הורוביץ: זאת בעצם פעם ראשונה שאנחנו מקיימים כאן בכנסת דיון מהסוג הזה ומנסים את הפלטפורמה.

ניצן הורוביץ: פשוט בגלל עניין הקורונה יש איסור על הזמנת מוזמנים שאינם חברי כנסת ועובדי הכנסת לכנסת, ולכן כל המוזמנים בדיון הזה מתחברים מרחוק דרך zoom.

ניצן הורוביץ: יש לנו יותר מ-20 מוזמנים שהזמנו לדיון והם מחוברים דרך הzoom-.

ניצן הורוביץ: אני לא יודע כרגע מי בדיוק, יש לי כאן רשימה.

ניצן הורוביץ: נשים על mute את כל מי שלא מדבר כדי שלא יהיו רעשי רקע, וננסה לקיים את הדיון באופן הזה.

ניצן הורוביץ: אני מבקש מכולם להתאזר בסבלנות.

ניצן הורוביץ: יש הרבה אנשים שמחוברים מרחוק, ננסה לאפשר לכולם לדבר, כמובן שגם לחברי הכנסת.

ניצן הורוביץ: ננסה לעשות את זה בריצ'רץ', ואני מקווה שזה יעבוד בסדר.

ניצן הורוביץ: בכל מקרה, אנחנו לומדים תוך כדי תהליך, אז בישיבות הבאות אני בטוח שזה ילך הרבה יותר חלק.

ניצן הורוביץ: זאת ישיבה ראשונה של הוועדה המיוחדת לענייני חינוך שקמה בכנסת הזו, העשרים-ושלוש.

ניצן הורוביץ: הוועדה הזאת קמה אתמול, ואתמול קיימנו דיון פורמלי.

ניצן הורוביץ: נבחרתי כיו"ר הוועדה, והיום זה דיון ראשון שאנחנו מקיימים.

ניצן הורוביץ: זה לא יום כנסת שגרתי, אבל הזמן הזה הוא זמן חירום, ונקיים דיונים גם בימים שהם לא ימי כנסת שגרתיים.

ניצן הורוביץ: את הדיון הראשון בחרנו לקיים בנושא החינוך המיוחד.

ניצן הורוביץ: זה נושא שהוועדה תקדיש לו הרבה מקום, הוא גם מופיע בשם הוועדה.

ניצן הורוביץ: החינוך המיוחד הוא במוקד העניין שלנו.

ניצן הורוביץ: אני חייב להגיד שביומיים האחרונים מאז שעלה עניין ועדת החינוך בכנסת אני אישית, אני בטוח שגם אתם, חברי הכנסת, קיבלנו מאות פניות.

ניצן הורוביץ: בלי להגזים, מאות פניות מהורים, ממורים בחינוך המיוחד, ממנהלים, מהתלמידים עצמם.

ניצן הורוביץ: אגב, פשוט אין פשוט אין-ספור פניות של אנשים שקובלים על המצב הקשה בעקבות השבתת מערכת החינוך המיוחד.

ניצן הורוביץ: הילדים, התלמידים נמצאים בבית, יש קושי בלימוד המקוון, בטיפולים הפארה-רפואיים, יש רגרסיה מסוימת, יש חשש גדול, והרבה מאוד לחץ ומצוקה.

ניצן הורוביץ: ננסה בדיון היום קודם כול לתת סקירה על המצב מה כן קורה, מה עוד לא קורה, מה צריך לקרות, ונשמע גם את הנציגים השונים.

ניצן הורוביץ: יש כאן נציגים גם של הורים, מורים, תלמידים, יש כאן כמובן את אנשי משרד החינוך, השלטון המקומי, ואחרים, שכולם כאמור מחוברים ב-zoom, וכמובן את חברי הכנסת.

ניצן הורוביץ: ואני מקווה שזה יהיה דיון טוב וחשוב.

ניצן הורוביץ: אני אבקש קודם כול דרך הzoom- סקירה קצרה מרחלי אברמזון מנהלת האגף לחינוך מיוחד במשרד החינוך.

ניצן הורוביץ: זה לא הולך דרך הzoom- אז נעלה את רחלי על הקו ונשמע אותה בטלפון.

ניצן הורוביץ: אני מתנצל על העניין הזה, תיארנו לעצמנו שזה יהיה ככה.

ניצן הורוביץ: רחלי, בוקר טוב לך, אנחנו רואים אותך בתמונה אבל לא שומעים אותך.

ניצן הורוביץ: אני שם אותך על הרמקול ותדברי.

ניצן הורוביץ: שמעת את ההקדמה שלי?

אברמזון רחלי: כן.

ניצן הורוביץ: נבקש ממך עכשיו כמנהלת האגף לחינוך מיוחד במשרד החינוך לתת סקירה באמת קצרה של ההיערכות שלכם עכשיו בתקופת השבתת המערכת למענה לתלמידים, להורים ולמורים של החינוך המיוחד.

ניצן הורוביץ: בבקשה, רחלי אברמזון.

אברמזון רחלי: בוקר טוב לכולם, בראשית הדברים אני מבקשת קודם כול להביע הערכה עמוקה לכל הצוותים החינוכיים, לאנשי החינוך שלנו שפועלים כל הזמן לאורך כל התקופה הזאת, שהיא תקופה מאתגרת ועם התמודדות שבאמת איש מאיתנו לא הכיר בעבר; וגם להביע את האהבה הגדולה והחיבוק שאנחנו שולחים לכל הילדים ולמשפחות.

אברמזון רחלי: אנחנו איתכם, אנחנו נמצאים שם יום יום, ואנחנו באמת משתדלים לעשות את המיטב בכפוף להנחיות שכולנו כאזרחים במדינה כפופים להן.

אברמזון רחלי: אתחיל בסקירה שלנו.

אברמזון רחלי: 250,000 תלמידים נמצאים במערך החינוך המיוחד – כשאנחנו יודעים ש-150,000 מהם לומדים במסגרות החינוך הרגילות בתוך הכיתות הכוללות; ומתוכם כ-60,000 תלמידים לומדים בכיתות חינוך מיוחד בתוך בתי הספר הרגילים; ו-50,000 תלמידים לומדים במוסדות, שהם מוסדות החינוך המיוחד, גני ילדים ובתי הספר.

אברמזון רחלי: ניסינו במהלך כל התקופה הזאת למצוא את המענה שנוכל לייצר פתרון לכל התלמידים שלנו במגוון האפשרויות.

אברמזון רחלי: אז קודם כול לומר ולבשר שהלמידה המקוונת מתחדשת ונמצאת ועובדת.

אברמזון רחלי: היא גם לא הופסקה, אגב.

אברמזון רחלי: הרבה מאוד צוותים המשיכו לעבוד ועושים את העבודה, בעיקר הצוותים שלנו.

אברמזון רחלי: וכשאני מדברת על מענה באופן המקוון אני מדברת על הצוותים הטיפוליים, על כל אנשי הטיפול שלנו ממקצועות הבריאות השונים, על המטפלים הרגשיים, על מנתחי ההתנהגות, על קלינאיות התקשורת, על מרפאות הדיבור.

ניצן הורוביץ: רחלי, כשאת אומרת שהלמידה מרחוק בעצם מתקיימת את מדברת על זה בהיקף מלא או שאתם רוצים לחדש את זה ולקיים את זה?

אברמזון רחלי: מבחינתנו זה בהיקף מלא מחודש.

עומר ינקלביץ': לא לחינוך המיוחד ולא למוכר שאינו רשמי.

אברמזון רחלי: הצוותים עובדים, ואני מדברת גם על מורים, גם על מנהלים, על כולם.

אברמזון רחלי: כל אנשי מערכת החינוך מבחינתנו נמצאים שם בשטח יום יום אל מול התלמידים שלהם.

אברמזון רחלי: אז זה קודם כול האופן האחד שבו אנחנו נותנים את הנגשת השירות ככל שניתן.

אברמזון רחלי: בימים האחרונים קיבלנו גם אישור עקרוני ממשרד הבריאות לאפשר גם כניסת צוותים הביתה.

אברמזון רחלי: כמובן שאנחנו צריכים לבחון את זה בהקפדה, לראות איך אנחנו יכולים לממש את הכניסה הזאת, מי יהיו האנשים שיכנסו, איך, וכמובן עם הנחיות של משרד הבריאות.

אברמזון רחלי: למשרד הבריאות יש קריטריונים מאוד ברורים, אנחנו בודקים כל דבר, נבדוק גם את האפשרות הזאת.

ניצן הורוביץ: שאלה לגבי הלימוד המקוון, כי אני מקבל כאן כל הזמן שאלות כשאת מדברת.

ניצן הורוביץ: כמה תלמידים לומדים עכשיו בחינוך המקוון, בלימוד מרחוק?

אברמזון רחלי: תראו, 130,000 תלמידים שלומדים בכיתות הרגילות מקבלים את השירות המקוון פעמיים, פעם אחת מהקמפוס שלנו שמפורסם כל יום, קמפוס הלמידה "לומדים מרחוק"; ופעם שנייה באמצעות האולפנים והפעילות המקוונת שהמשרד באופן כללי ואגפי הגיל נערכו.

אברמזון רחלי: זה לא רק החינוך המיוחד, זה כל המערך.

אברמזון רחלי: אז זה דבר ראשון.

אברמזון רחלי: גם 120,000 התלמידים האחרים שלומדים במסגרות החינוך המיוחד בכיתות ובגנים ובבתי הספר לחינוך מיוחד יכולים ליהנות קודם כול מכל השירות שהמשרד מנגיש לכלל תלמידי ישראל.

אברמזון רחלי: אבל גם אנחנו ממוקדים לתת את המענה, ולכן כל פעם כל הסביבות שלנו מותאמות.

אברמזון רחלי: בכל יום מתפרסמת מערכת הלמידה בקמפוס שלנו ב"לומדים מרחוק", מתפרסמים השיעורים, התכנים, ההנגשות לגילאים שונים על פי הרצף המותאם.

אברמזון רחלי: אז כל התוכניות נמצאות שם, כך שמבחינתנו כולם יכולים לקבל את הלמידה הזאת כמו כל התלמידים.

ניצן הורוביץ: אם כך אני מבין שהכול בסדר, ואין שום בעיה בשום דבר.

אברמזון רחלי: לא אמרתי שהכול בסדר.

אברמזון רחלי: הקשיים הם קשיים, אדוני היו"ר.

ניצן הורוביץ: אז תתייחסי לבעיות, כי יש המון בעיות.

אברמזון רחלי: אנחנו מדברים על למקד אוכלוסייה של כ-50,000 תלמידים, ואנחנו עכשיו מנסים לתת מענה יותר ממוקד, להנגיש אותו ככל שניתן קרוב הביתה.

אברמזון רחלי: כפי שאמרתי, פעם אחת, ואחרי שקיבלנו אישור ממשרד הבריאות על אפשרות כניסה לבתים, ניערך עם הצוותים שלנו לראות מי צריך להיכנס ועבור מה ועבור איזה טיפול.

אברמזון רחלי: פעם שנייה, ניערך לעשות איזשהו שיח אל מול השלטון המקומי ואולי לגבי מענה במוקד רשותי שיאפשר כניסה או הגעה של משפחות.

אברמזון רחלי: אבל זה דבר שאנחנו צריכים לגבש אל מול מנהלי אגפי החינוך ברשויות אל מול השלטון המקומי.

ניצן הורוביץ: אנחנו צריכים להמשיך בדיון, אז משפט אחרון, ואת נשארת איתנו פה כי פשוט יש הרבה שאלות.

אברמזון רחלי: משפט אחרון.

אברמזון רחלי: עוד שני שירותים שאנחנו נמצאים בתהליך חידוש ההתקשרויות אל מול אותם זכיינים שזכו במכרזים שלנו.

אברמזון רחלי: אחד, זה מתן שירותי חינוך לתלמידים חולים בביתם, וגם שירות שנחדש, אני מאוד מקווה שכבר לקראת השבוע הבא; והמערך השני הוא הטיפולים הרפואיים לתלמידים שניתנו בשגרה בתוך מוסדות החינוך על ידי אחיות, היוועצות עם רופאים.

אברמזון רחלי: את זה אנחנו מנסים להנגיש גם בתוך בתי התלמידים.

אברמזון רחלי: שוב, הכול בכפוף להנחיות שנקבל.

ניצן הורוביץ: נעצור כאן.

ניצן הורוביץ: שמעתם את הסקירה של מנהלת האגף לחינוך מיוחד.

ניצן הורוביץ: עכשיו נתחיל את הדיון בצורה של ריצ'רץ', ניתן לחבר כנסת ולאחד המוזמנים, ככה לסירוגין.

ניצן הורוביץ: בואו נתחיל עם אחד מחברי הכנסת.

ניצן הורוביץ: עומר ינקלביץ'.

עומר ינקלביץ': תודה רבה, אדוני.

עומר ינקלביץ': לפני שאומר את הדברים באופן כללי, נקודתית אל גברתי.

עומר ינקלביץ': את מדברת על 160,000 ילדים מתוך מיליון ילדים במדינת ישראל, כשמדובר על ילדי המוכר.

עומר ינקלביץ': לחינוך המיוחד ולמוכר שאינו רשמי בכלל אין לימודים מקוונים.

עומר ינקלביץ': במקרה אתמול שוחחתי עם לשכת מנכ"ל משרד הבריאות ואמרו שיש רק הנחיות חתומות והלימודים המקוונים טרם יצאו לפועל, כך שילדי החינוך המיוחד נמצאים בסיטואציה שאין להם באופן גורף את הלימודים המקוונים.

עומר ינקלביץ': זה דבר שנאמר לי אתמול מלשכת מנכ"ל.

ניצן הורוביץ: עומר, אנחנו פה בעניין החינוך המיוחד.

עומר ינקלביץ': אני מדברת על החינוך המיוחד.

עומר ינקלביץ': כשאני מדברת על המוכר אני מדברת על המוכר שאינו רשמי בחינוך המיוחד.

עומר ינקלביץ': זה נקודתית בעניין הזה.

ניצן הורוביץ: תגידי גם את הדברים שרצית להגיד באופן כללי, רחלי והמוזמנים האחרים שומעים, ירשמו.

ניצן הורוביץ: שוב אני מבקש פה את סבלנות

ניצן הורוביץ: כם, זה לא דיון פשוט, אנשים מחוברים פה מרחוק, חלק לא שומעים, ירשמו, כל אחד ידבר בתורו.

ניצן הורוביץ: בבקשה.

עומר ינקלביץ': תודה רבה, אדוני.

עומר ינקלביץ': אני מבקשת להתייחס לכמה נקודות בנושא.

עומר ינקלביץ': אחד, בעקבות הקו הזה שפתחתי אני באמת מקבלת אין-סוף פניות, והדברים שחוזרים על עצמם כל הזמן הם הלחץ הנוראי לגבי ה-100 מטר שאפשר לנוע בהתאם להנחיות.

עומר ינקלביץ': אני מקבלת סיפורים חיים ב- Lifeעל ילדים שזקוקים לתנועה וסטיבולרית.

עומר ינקלביץ': ההורה אומר: הילד זקוק להתנדנד, הוא לא יכול להיות סגור בבית.

עומר ינקלביץ': הם בלחץ ובחרדה קשה מהנושא הזה של התנועה מסביב לבית.

עומר ינקלביץ': אנחנו צריכים לייצר היתר ולאפשר להורים האלה, או עם תעודת נכה או עם איזושהי תעודה, לצאת מהבית, לצאת לגן השעשועים, לצאת החוצה.

עומר ינקלביץ': יש פניות שקיבלתי ממש אתמול מהורים שאומרים שאם לא יאפשרו להם לצאת הם יצאו, הם יהיו מוכנים לשאת בכל סנקציה שלא תהיה, אבל הם לא יכולים לשאת את הסיפור הזה.

עומר ינקלביץ': ומה יקרה בעוד יום כשיהיה הסגר מלא?

עומר ינקלביץ': אנחנו צריכים למצוא את הפתרון וצריכים למצוא את האישור של ההורים האלה לצאת החוצה.

עומר ינקלביץ': אני מבקשת להתייחס לנקודה נוספת של נושא האוכלוסייה המודרת הפריפריאלית, מה שחברי דיבר עליו אתמול.

עומר ינקלביץ': גם אתמול קיבלתי פנייה מהאוכלוסייה החרדית ומאוכלוסיות בדואיות ודרוזיות, אין לכולם את התשתיות ללימודים המקוונים.

עומר ינקלביץ': אומנם אנחנו רואים שמשרד הבריאות ומשרד האוצר מייצרים הסברה ומנסים לעשות כל שביכולתם, אבל אנחנו צריכים למצוא פתרונות נוספים לאוכלוסיות המודרות והפריפריאליות שמבחינתן הלימודים המקוונים מורכבים יותר.

עומר ינקלביץ': עוד בקשה, אנחנו חייבים לדון בנושא של המתנדבים שיוצאים לסייע למשפחות האלה, בין אם זה דרך הארגונים של המגזר השלישי, בין אם זה דרך הפרויקט שהקמנו.

עומר ינקלביץ': אנשים בחרדה.

עומר ינקלביץ': הם אומרים: אנחנו נצא החוצה, איך אנחנו מתמודדים עם זה שיעצרו אותנו?

עומר ינקלביץ': צריכים לספק איזשהו אישור למתנדבים הללו, צריכים אותם.

עומר ינקלביץ': ההורים לא באמת יכולים להסתדר בלעדיהם.

עומר ינקלביץ': דיברנו על הפתרונות של המתנ"סים.

עומר ינקלביץ': כשם שבתי אבות עובדים, כשם שבתי חולים עובדים, צריך לייצר מתנ"סים או בתי ספר להכשיר אותם בהתאם להנחיות.

עומר ינקלביץ': גם אם הילדים האלה יגיעו לטיפול, הילדים האלה בסוף צריכים טיפולים פיזיים, אי-אפשר להשאיר אותם סגורים בבית.

עומר ינקלביץ': אנחנו צריכים לייצר את המקומות האלה שיהיו בהתאם להנחיות ויאפשרו להם מפגשים גם אם זה אחד על אחד, אבל הם חייבים את המפגשים האלה.

עומר ינקלביץ': לגבי הלמידה מרחוק דיברנו.

ניצן הורוביץ: תנסי לסכם.

עומר ינקלביץ': אני מסכמת.

עומר ינקלביץ': אני רוצה להודות לצוותים ולמי שעובד, אבל הנקודות שדיברנו עליהן הן מאוד חיוניות ומשמעותיות.

עומר ינקלביץ': תודה רבה.

ניצן הורוביץ: היות שגם אנחנו משודרים ב- Lifeבפייסבוק אז אני מדי פעם גם אביא כאן תגובות של אנשים ברשת, והרבה מתחברים.

ניצן הורוביץ: הרבה מהצופים אומרים בתגובות שלהם שלא טורחים לתת מחשב מונגש לכל הילדים כפי שמחויבים על פי חוק.

ניצן הורוביץ: הורים צריכים להפוך שולחנות, לעשות מהומות כדי להשיג לילד את מה שמגיע לו.

ניצן הורוביץ: יש לנו כאן אזרחית ששואלת מדוע הלמידה מרחוק לא עובדת, לא מותאמת לילדי החינוך המיוחד שצריכים פתרון אחר?

ניצן הורוביץ: האם יש רעיונות לפתרונות כאלה?

ניצן הורוביץ: עכשיו מתוך המוזמנים - - -

עומר ינקלביץ': אדוני, אתה לא רוצה שהיא תתייחס ותגיב לשאלות?

ניצן הורוביץ: בסוף.

ניצן הורוביץ: אחד מהמוזמנים ואז חבר כנסת, נעשה אחד אחד.

ניצן הורוביץ: פשוט הם לא על הקו במערכת.

ניצן הורוביץ: המוזמן הבא, אביבית מארגון ב"זכות".

אביבית ברקאי-אהרונוף: קודם כול, אני באמת מודה על כינוס הוועדה למרות ההסדרים הטכנולוגיים, כי הנושא באמת מאוד חשוב ומאוד בוער.

אביבית ברקאי-אהרונוף: ראשית, חשוב לי לומר, ברור שיש הרבה יוזמות מקומיות מדהימות, אבל ברור גם שמאז שניתנה ההנחיה, מאז שניתן צו בריאות העם - - -

ניצן הורוביץ: אביבית, אין לנו הרבה זמן, אני עוצר אותך.

ניצן הורוביץ: בלי הקדמות מיותרות, יש לנו כאן המון אנשים.

ניצן הורוביץ: חייבים ממש בתמצית לגשת ישר לעניין, מה הבעיות וכו', בלי סקירות כלליות.

ניצן הורוביץ: אני מתנצל, אבל חייבים להגיע לעניין, אחרת לא נגמור.

ניצן הורוביץ: בבקשה.

אביבית ברקאי-אהרונוף: פתחתי בכך כי מבחינתי זו הבעיה הראשונה.

אביבית ברקאי-אהרונוף: הבעיה הראשונה היא שבעצם לא יצאה שום הנחיה ממשרד החינוך לגבי איך לנהל את מערכת החינוך ביחס לתלמידים עם צרכים מיוחדים, לא ניתנו כלים, לא יצאה שום הנחיה מלמעלה, וניכר שמשרד החינוך לא היה ערוך כדי לתת מענה לתלמידים עם צרכים מיוחדים.

אביבית ברקאי-אהרונוף: זו הנקודה הראשונה.

אביבית ברקאי-אהרונוף: הנקודה השנייה היא העניין של למידה מותאמת.

אביבית ברקאי-אהרונוף: יש אומנם למידה מקוונת, למידה מרחוק, אבל הלמידה הזאת לא מותאמת לילדים עם צרכים מיוחדים.

אביבית ברקאי-אהרונוף: היא לא מותאמת גם לילדים משולבים.

אביבית ברקאי-אהרונוף: יש מעבר ללמידה המקוונת גם כל מיני משימות שבתי הספר נותנים לילדים, המשימות לא בהכרח מתאימות לילדים, לא כל ילד יכול לפרק את המשימות הללו.

אביבית ברקאי-אהרונוף: יש ילדים שאין להם מיומנויות מחשב, יש ילדים שיש להם קושי לקיים למידה בקבוצה, יש ילדים בתפקודים נמוכים שהלמידה הזאת בכלל לא נותנת להם מענה.

אביבית ברקאי-אהרונוף: מבלי לדבר על גני הילדים ששם אין למידה בכלל.

אביבית ברקאי-אהרונוף: נקודה שלישית היא הנושא של הטיפולים.

אביבית ברקאי-אהרונוף: מעבר לגני התקשורת, שניתנה הנחיה לגביהם על ידי משרד הבריאות, לא ניתנה שום הנחיה לגבי שאר המערכת – גני שפה, ילדים בכיתות חינוך מיוחד, ילדים משולבים, הם לא מקבלים טיפולים בכלל, גם לא טיפולים מקוונים.

אביבית ברקאי-אהרונוף: מעבר לכך שגם טיפולים מקוונים לא חפים מבעיות.

אביבית ברקאי-אהרונוף: לא כל ילד יכול לשבת מול מסך ולקבל את הטיפול דרכו.

אביבית ברקאי-אהרונוף: הנקודה הבאה היא העניין של שירותי סיוע.

אביבית ברקאי-אהרונוף: יש ילדים שנמצאים בחינוך הרגיל ויש להם במהלך השנה סייעת אישית שעוזרת להם בין אם זה באופן פיזי, בין אם זה בתיווך חברתי, בין אם זה בתיווך של למידה.

אביבית ברקאי-אהרונוף: הילדים בעצם בבית והסייע בבית שלהם.

אביבית ברקאי-אהרונוף: יש הורים שמממנים לבד את המשך שהייתו של הסייע.

אביבית ברקאי-אהרונוף: זאת אומרת שיש סייעים שמגיעים לבתי הילדים וההורים מממנים זאת מכספם מאחר שמשרד החינוך לא אפשר לסייעים להגיע לבית.

אביבית ברקאי-אהרונוף: ברור שהדברים צריכים להיות תחת המגבלות של משרד הבריאות, אבל כרגע גם עם ממה שרחלי אמרה הם בוחנים אפשרות של כניסה של אנשי טיפול, אבל לא דובר על שירותי סיוע.

אביבית ברקאי-אהרונוף: הנקודה הבאה היא זה קושי בציוד טכנולוגי.

אביבית ברקאי-אהרונוף: הזכרת את זה, יושב-ראש הוועדה, גם לגבי נגישות פרטנית.

אביבית ברקאי-אהרונוף: לא כל הילדים קיבלו את הציוד הזה.

אביבית ברקאי-אהרונוף: יש ילדים שאין להם בבית את המכשור.

אביבית ברקאי-אהרונוף: כלומר, כאשר כל מצב החירום יתבסס על תשתית טכנולוגית, אין לכל הילדים בבית גם את הכלים וגם את היכולת.

אביבית ברקאי-אהרונוף: מאוד מאוד קשה כך לתת את המענה, בוודאי לילדים עם צרכים מיוחדים.

אביבית ברקאי-אהרונוף: תודה רבה.

אביבית ברקאי-אהרונוף: לגבי מה שאמרה חברת הכנסת, גם בעניין הזה קיבלנו המון המון פניות, זה הנושא של ההגבלות לגבי ה-100 מטר שניתן לצאת ממקום המגורים.

אביבית ברקאי-אהרונוף: יש הרבה ילדים שזקוקים למרחב הזה, וההגבלה הזאת פשוט לא מותאמת עבורם.

אביבית ברקאי-אהרונוף: כבר אתמול קיבלתי פנייה לגבי ילד שהסתובב עם אביו ככל הנראה לאחר השעה חמש ופקח עצר אותם, לא יודעת אם הוא קנס אותם בסופו של דבר, אבל הם בהחלט קיבלו איזושהי נזיפה בעניין הזה שהם נמצאים בחוץ.

אביבית ברקאי-אהרונוף: למעשה הפתרונות שאנחנו מבקשים מהוועדה הם - - -

ניצן הורוביץ: אבקש ממך לסיים, תודה.

ניצן הורוביץ: יש לך עוד משפט אחד קריטי שאת חייבת לומר?

אביבית ברקאי-אהרונוף: אנחנו מבקשים מענה בבית במגבלות של משרד הבריאות ובהסכמת ההורים גם לגבי שירותי הסיוע, גם לגבי הטיפולים.

אביבית ברקאי-אהרונוף: אם יש אפשרות לקיים טיפולים בבית ספר, שאפשר לחטא אותו מראש, או בכל מסגרת אחרת בקבוצות מצומצמות, זה יכול לתת מענה הרבה יותר אפקטיבי עבור קבוצה מאוד מאוד גדולה של ילדים.

אביבית ברקאי-אהרונוף: טיפולים מקוונים ככל שזה יהיה רלוונטי.

ניצן הורוביץ: אני מתנצל, נצטרך לסיים.

ניצן הורוביץ: תודה לך, אביבית.

ניצן הורוביץ: אני שוב מתנצל, יש כאן תקלה והסאונד בzoom- לא עובד, לכן אנחנו צריכים להשמיע את זה דרך הטלפון.

ניצן הורוביץ: אני מקווה שיצליחו לסדר את זה במהלך הדיון.

ניצן הורוביץ: בבקשה, חבר הכנסת עידן רול.

עידן רול: תודה, אדוני היושב-ראש.

עידן רול: אני רוצה להציע התייחסות לנושא החינוך המיוחד להמשך הדיון ובכלל להמשך הטיפול כאן בוועדה, שבעצם מפרק את המושג המאוד רחב הזה של המון סוגי תפקודים שונים והמון צרכים משתנים.

עידן רול: יש חלק מהחינוך המיוחד שאפשר להתאים להם כלים ללמידה מרחוק, וגם שם חשוב להתייחס אליהם לא כמקשה אחת.

עידן רול: לצורך העניין, עבור ילדים אוטיסטים יכול להיות ששיחות zoom מרובות משתתפים או שיחות עם מטפלים יהיו משהו מציף ולא נוח להתמודדות.

ניצן הורוביץ: נכון.

עידן רול: עבור ילדים עם לקויות למידה יכול להיות שכל נושא ההתחברות הטכנולוגית והסיסמאות והדברים הם מכשול.

עידן רול: אז בשלב ראשון בעיני, אנחנו נדרשים בעצם למצוא דרך להתאים את הטכנולוגיות ואת המענה, וכמובן את התכנים, בהתאם לאותו סקטור בחינוך המיוחד.

עידן רול: בנוסף, אני לא רואה איך אפשר להימנע מלהתייחס לתלמידים, לדוגמה, תלמידי חינוך מיוחד אוטיסטים בתפקוד נמוך כתלמידים שאי-אפשר להשאיר בבית במסגרות הקיימות.

עידן רול: חייבים למצוא דרך או לתת להם את אותן סייעות שהם מורגלים אליהן ויודעות לטפל בהם, שיגיעו אליהם לבתים, או להתייחס לתלמידים בתפקוד נמוך יותר כשירות חיוני כמו שבתי חולים נשארים פתוחים, ולייצר מרכזים שפשוט יוכלו לתפקד להם סביבה גם רפואית, גם פארה-רפואית וגם חינוכית.

עידן רול: אנחנו לא יכולים להתייחס לילד עם לקויות למידה קלות כמו לילד אוטיסט בתפקוד נמוך במקשה אחת בדבר הזה.

עידן רול: אני מאוד אשמח שגם האורחים שלנו והמוזמנים יתייחסו לנושא ככל שזה רלוונטי.

ניצן הורוביץ: תודה, עידן.

ניצן הורוביץ: בחדר השני נמצא עכשיו אחד המוזמנים, רון נוטקין, שלום, בוקר טוב, תציג את עצמך, את הקשר שלך לנושא, בבקשה.

רון נוטקין: בוקר טוב לכולם.

רון נוטקין: תודה לך, אדוני היושב-ראש, ולוועדה שמקדישה את הדיון הראשון לנושא החינוך המיוחד.

רון נוטקין: אני רק רוצה לפני שאתחיל לתקן כמה דברים שגם רחלי אברמזון אמרה.

ניצן הורוביץ: אין לך הרבה זמן, אז תיגש ישר לעניין.

רון נוטקין: קודם כול, לא הייתה למידה מרחוק, היא הופסקה אחרי שלושה ימים בגלל הסכסוך בין הסתדרות המורים למשרד האוצר.

וליד טאהא: היא חודשה.

עומר ינקלביץ': היא לא חודשה לחינוך המיוחד.

רון נוטקין: היא לא חודשה לחינוך המיוחד.

רון נוטקין: היא הופסקה גם בגלל הסכסוך בין הסתדרות המורים לאוצר.

רון נוטקין: הבן שלי לומד בגן תקשורת, הטיפולים מתחילים רק ביום ראשון.

ניצן הורוביץ: ביקשנו שתציג.

ניצן הורוביץ: אתה הורה?

רון נוטקין: אני אבא לילד בן ארבע על הרצף האוטיסטי, הוא אובחן לפני שנה וחצי.

רון נוטקין: אני רוצה להתחיל באנקדוטה.

רון נוטקין: הבן שלי מגיע אליי אתמול ואומר לי: אבא, תן לי כיף, בבקשה.

רון נוטקין: אני בא לתת לו כיף והוא מתחמק עם היד בכוונה ומתחיל לצחוק עליי.

רון נוטקין: אחרי כמה פעמים הוא פונה אליי ואומר לי: אבא, אתה כל כך חמוד.

רון נוטקין: למה אני מספר לכם את זה?

רון נוטקין: המילים שיוצאות מפיו של בני הן תוצר של עבודה קשה ומאומצת בת שנה וחצי מאז שהבן שלי אובחן על הרצף – טיפולים פרטיים, עבודה מאומצת בבית, כניסה לגן תקשורת והמשך עבודה בבית, והכי חשוב, עבודה קשה של ילד.

רון נוטקין: מילד שכמעט ולא מדבר ולא יוצר קשר עין הגענו למצב של ילד שלא מפסיק לדבר ורוב הזמן נמצא בקשר עין.

רון נוטקין: ואז הגיע משבר הקורונה.

רון נוטקין: קיימתי ב-12 הימים האחרונים אין-ספור שיחות עם גורמי מקצוע ובכירים במשרדי הממשלה לאחר ההשבתה, והגעתי למסקנה אחת בלבד: למדינה אין תוכנית מגירה לטיפול בחינוך המיוחד.

רון נוטקין: אני אדגיש, תוכנית הלימודים בשלב זה כלל לא מעניינת אותי, אלא שגרת הטיפולים.

רון נוטקין: הבן שלי ללא טיפולים כבר 12 ימים.

רון נוטקין: הנה מה שאי-אפשר לעשות – וחבר הכנסת רול, אני מציע לך להקשיב למה שאני אגיד עכשיו – אי-אפשר לבצע טיפול בבית, הסביבה הביתית חייבת להיות מנותקת מסביבת הגן עבור ילדים על הרצף.

רון נוטקין: זה ערעור של היסודות של הילד, ולא מומלץ לעשות את זה.

רון נוטקין: אי-אפשר לחזור לטיפולים הפרטיים, הבן שלנו עבר תהליך פרידה מורכב מהמטפלות שלו, והחזרתו מסוכנת, כי היא תצריך שוב הפרדה.

רון נוטקין: אי-אפשר לבצע טיפול מרחוק כמו למידה מרחוק.

רון נוטקין: הטיפולים כוללים משחק פרונטלי, זה חלק מהמעטפת הזו של הטיפול.

רון נוטקין: הרעיון הזה לא יעיל ולא ישים.

רון נוטקין: אז בשבוע שעבר הגשתי הצעה למשרדי החינוך והבריאות להקצות ולהשמיש את מבנה המתי"א, מרכז תמיכה יישובי אזורי של משרד החינוך לטובת הטיפולים.

רון נוטקין: בכל עיר מדובר בעשרות ילדים על הרצף, לא מאות ולא אלפים.

רון נוטקין: אפשר לבנות מערכת שעות שתפריד בין קבוצות הילדים, כך שהם והמטפלים שלהם לא יתקלו זה בזה, ואת הילדים אפשר לחלק לקבוצות של ארבעה.

רון נוטקין: בכל גן תקשורת הרי יש שמונה ילדים.

רון נוטקין: הטיפול הפרונטלי חיוני.

רון נוטקין: הצעתי גם להחתים את ההורים והמטפלים על מסמך שיש להם אחריות שלא להסתובב במקומות שאסור להסתובב בהם, וגם לא לקחת לצורך העניין את הילדים לסבים ולסבתות שהם בקבוצות סיכון.

רון נוטקין: מי שייתפס מפר חשוף לעבירה פלילית.

רון נוטקין: משיחותיי עם משרד החינוך אני שומע שמתקיימים דיונים יומם וליל.

רון נוטקין: אני מאמין להם לגמרי, אבל צעד אופרטיבי אין.

רון נוטקין: אני גם עיתונאי במקצועי, אני יודע מה זה הודעות לתקשורת.

רון נוטקין: אתם יודעים כמה הודעות לתקשורת הוציא משרד החינוך ב-12 הימים האחרונים בנוגע לחינוך המיוחד?

רון נוטקין: תשימו לב, אפס.

רון נוטקין: אפס.

רון נוטקין: אפילו לא התייחסות אחת לתקשורת בנושא החינוך המיוחד.

רון נוטקין: הלמידה מרחוק חזרה היום, אבל אני לא מגדיר את זה למידה.

רון נוטקין: המענה הטיפולי מרחוק מתחיל רק ביום ראשון, שבועיים אחרי ההשבתה.

רון נוטקין: הרי פרויקט הלמידה מרחוק לבתי הספר לא נולד אתמול, זה לקח שהופק כתוצאה ממלחמת לבנון השנייה וצוק איתן.

רון נוטקין: אבל מה עם החינוך המיוחד?

רון נוטקין: תבינו, אני לא בא בטענות לא לצוות החינוכי של הבן שלי ולא לצוות הטיפולי שלו.

רון נוטקין: העבודה הקשה שלהם היא חלק מרכזי בהתקדמות שלו, אבל טיפול מרחוק לא יעזור.

רון נוטקין: אעשה לכם תקציר של המחקרים ממה שלמדתי בשנה וחצי האחרונות.

רון נוטקין: הוצאת ילד על הרצף האוטיסטי מהשגרה לתקופה ארוכה תביא לנסיגה.

רון נוטקין: אצל הבן שלי היא כבר החלה.

רון נוטקין: אחרי חודשים של כמעט בלי בעיות באכילה, התחילו הבעיות.

ניצן הורוביץ: רון, אני מצטער שאני קוטע אותך, תתכנס, כי אתה כבר חורג מהזמן.

רון נוטקין: אני מסיים.

רון נוטקין: אי-אפשר לדעת באיזו רמה תהיה הנסיגה, אבל היא תהיה.

רון נוטקין: אין צעדים אופרטיביים של המדינה מול החינוך המיוחד.

רון נוטקין: אני מדבר רק על קבוצת הילדים על הרצף, אני לא מעורה בקבוצות האחרות, אני גם לא מבין בזה.

רון נוטקין: זאת שורה אחרונה.

רון נוטקין: אני רוצה לסיים בנושא ההחרגה של 100 המטרים.

רון נוטקין: אם אתם חושבים שלכלוא ילד על הרצף בין ארבע קירות זה הצעד הנכון, אז תנו לי לבשר לכולכם, גורמי המקצוע במשרד הבריאות לא מבינים מה זה אוטיזם.

רון נוטקין: הילדים הללו חייבים להיות מוחרגים מהתקנות.

רון נוטקין: בשבועיים האחרונים אשתי ואני מוציאים את הילד החוצה מסביב לשכונה, חמש דקות מקסימום מרחק מהבית.

רון נוטקין: זה לא 100 מטר, אבל זה גם לא עשרה קילומטר.

רון נוטקין: אם התקנה הזו לא תשתנה עבור הילדים המיוחדים גזרתם את דינם.

רון נוטקין: תודה רבה.

ניצן הורוביץ: תודה על הדברים, רון נוטקין, אנחנו איתך.

ניצן הורוביץ: ניתן את רשות הדיבור לחבר הכנסת ווליד טאהא, בבקשה.

וליד טאהא: תודה לכולם.

וליד טאהא: אני לא רוצה לחזור על הדברים שהחברות והחברים כבר אמרו.

וליד טאהא: הם דיברו על למידה מרחוק, על טיפולים פארה-רפואיים, ועל הבעיות שאפשר להיתקל בהם בטיפולים הפארה-רפואיים.

וליד טאהא: כמובן שטיפולים כאלה עדיין לא מתקיימים בכלל, ועבור תלמידים שנמצאים במתכונת של תלמידי חינוך מיוחד הטיפולים הפארה-רפואיים קריטיים, שלא לדבר על טיפולים רגשיים ואחרים שהם לא מקבלים.

וליד טאהא: יש נסיגה קשה בהישגים שהם השיגו עד עכשיו.

וליד טאהא: אבל אני רוצה דווקא לדבר ברוח הדברים שבהם פתחה רחלי.

וליד טאהא: היא דיברה על למידה מרחוק כאילו הכול מתנהל טוב, וחברות וחברים כבר הזכירו שלא כך הם פני הדברים.

וליד טאהא: עשרות אלפי תלמידים בישראל לא נהנים משירות למידה מרחוק כי אין להם את התשתיות ליהנות מהשירות הזה.

וליד טאהא: לא נערכנו לרגע הזה.

וליד טאהא: יכול להיות שתרגלנו את בתי הספר ואת עצמנו לטילים, לרעידות אדמה, אבל אף פעם לא תרגלנו את עצמנו למצב דברים כזה, כאשר עשרות אלפי תלמידים בישראל לא מקבלים את הזכות להיות בקשר עם גורם חוץ.

וליד טאהא: אני רוצה להתמקד דווקא או לדבר בשמם של אנשים שאין להם אפשרות להגיע לכנסת ואין להם אפשרות אפילו להיות בקשר עם מישהו שמעלה את טענותיהם כלפי חוץ.

וליד טאהא: אני מדבר על אלפי תלמידים, על אלפי משפחות שמתמודדות עם מצבים קשים מאוד, תלמידים שלא מקבלים ייעוץ, אין להם מושג כיצד לנהוג עם הילדים שלהם בבית.

וליד טאהא: הילדים מאובחנים על כל מיני אבחנות על הרצף, ויש שם דברים קשים, תיאורים קשים מאוד.

וליד טאהא: והמדינה לא שם ואף אחד לא שם, והמשפחות האלה מתמודדות לבד עם המצבים הקשים האלה.

וליד טאהא: צריכים להגיע לנוסחה עם משרד הבריאות שמאפשרת לצוותים טיפוליים רפואיים להגיע אל התלמידים שחייבים את זה לצורך המשך החיים שלהם.

וליד טאהא: וגם במקרים ספציפיים לבחון אפשרות של הגעת צוותים פארה-רפואיים ורגשיים, כי אם השבועות יחלפו ולא נעשה את זה נהיה בפני בעיה קשה ביותר.

וליד טאהא: תודה.

ניצן הורוביץ: תודה, חבר הכנסת ווליד טאהא.

ניצן הורוביץ: יש לנו פה כמה תגובות שאנחנו מקבלים בפייסבוק.

ניצן הורוביץ: חשוב לי לשלב כדי שזה יהיה נגיש.

ניצן הורוביץ: כותבת אירנה אהרוני: מסגרת החינוך המיוחד נותנת מענה שיקומי ולא רק למידה, צריך לתת פתרון – כמו שאמרת, ווליד – להיבט השיקומי שהוא אפילו יותר מהותי.

ניצן הורוביץ: כותב לנו סגן ראש עיריית רהט עטא אבו מדיעם הממונה על החינוך המיוחד, ושואל: יש שעות בודדות שמופעלות גם בחופשים, מדוע שעות אלו לא מופעלות?

ניצן הורוביץ: גם טיפולים בבית על ידי מומחים נקטעו.

ניצן הורוביץ: הורים אינם מומחים.

ניצן הורוביץ: איך יבקרו בבית לאותם תלמידים?

ניצן הורוביץ: זה בדיוק מה שאמרת.

ניצן הורוביץ: ננסה עכשיו לשמוע דרך ה-zoom את חיים ביבס ראש עיריית מודיעין ויו"ר מרכז השלטון המקומי.

ניצן הורוביץ: לא שומעים אותו דרך ה-zoom אז נשוחח איתו בטלפון.

ניצן הורוביץ: בוקר טוב, חיים.

חיים ביבס: חברים, בוקר טוב לכולם, מה שלומכם?

חיים ביבס: בעצם הכול טוב ויפה בדיון, רק בסוף אתה מדבר על הפרקטיקה, איך אנחנו היום כבר חוזרים להפעיל חינוך מיוחד.

חיים ביבס: בעיקר מה שההורים צריכים זה שהילדים יתאווררו ושהם יתאווררו עד שיפתרו את כל הסוגיות.

חיים ביבס: ראיתם בלמידה המקוונת הרגילה כמה זה היה כל כך מסובך, אז בחינוך המיוחד זה עוד יותר מסובך.

חיים ביבס: מה שצריך לעשות זה דבר אחד מרכזי, לאפשר לנו עם משרד הבריאות ועם משרד החינוך לעבוד במשמרות בבתי הספר ובגני הילדים של החינוך המיוחד ולהביא קבוצות קטנות.

חיים ביבס: לתת להם אוורור של שעתיים-שלוש כל יום כדי שיקבלו קצת קשר עם המטפלים שלהם, קצת קשר עם האנשים המרכזיים.

חיים ביבס: אחרי השלוש-ארבע שעות לעשות את זה במשמרות, וכך בעצם לעמוד גם בכללים של משרד הבריאות מצד אחד, ומצד שני גם לאפשר להחזיר אותם לאיזשהו מעין רצף, ולתת גם להורים קצת מנוחה.

חיים ביבס: אחרת נמצא את עצמנו בהתרסקות שלמה של כל מערך החינוך המיוחד, כי כרגע כולם עסוקים בלהסביר איך צריך להחזיר אותם ללימודים הרגילים, ואנחנו לא שם.

חיים ביבס: אנחנו בסך הכול רוצים לתת להם את האוורור המרכזי והחשוב הזה, גם לילדים וגם להורים.

עומר ינקלביץ': זה הפתרון, נכון.

עומר ינקלביץ': תודה.

ניצן הורוביץ: זהו, חיים?

ניצן הורוביץ: זה הכול?

חיים ביבס: זה הדבר המרכזי.

חיים ביבס: הדבר השני לא פחות חשוב, אנחנו רוצים ממשרד החינוך דבר אחד פשוט, תנו לנו את האישור הזה, היום נתארגן, נתחיל להפעיל את זה מיום ראשון בצורה מסודרת עם משמרות.

חיים ביבס: נעביר את זה לאישורם אם הם רוצים כדי שנוכל להחזיר את המערכת, ולוא באופן חלקי.

חיים ביבס: האישור הזה הוא אישור חשוב מאוד.

חיים ביבס: בסוף הפניות הרבות הן לא אליכם ולא לאף אחד אחר, הן לרשויות המקומיות, למנהלי אגפי החינוך, לאנשים שמתמודדים עם זה ביום יום.

חיים ביבס: וגם ההורים עצמם נמצאים במצוקה, לא רק הילדים, כי ההורים צריכים לשבת בסיר הלחץ הזה.

חיים ביבס: אנחנו רוצים פתרון מיידי כדי שנוכל להניע את זה כבר ביום ראשון הקרוב.

חיים ביבס: בזה סיימתי.

ניצן הורוביץ: תודה רבה לך.

ניצן הורוביץ: חברת הכנסת אורלי פרומן.

אורלי פרומן: תודה.

אורלי פרומן: קודם כול, זאת הזדמנות טובה בישיבה הראשונה של הוועדה לשלוח תודה לכל הצוותים החינוכיים בכלל, ולצוותי החינוך המיוחד בפרט, בכל רחבי הארץ על עבודת הקודש שהם עושים כל השנה, ובוודאי בימים אלו.

עומר ינקלביץ': רואים שהיית מנכ"לית, אורלי.

אורלי פרומן: ועכשיו לעצם העניין של החינוך המיוחד.

אורלי פרומן: תראו, המענה לתלמידי החינוך המיוחד בימים כתיקונם לא דומה למענה רגיל.

אורלי פרומן: אנחנו לא יכולים לדבר בנשימה אחת על למידה מרחוק למיליון הילדים הרגילים ולילדי החינוך המיוחד.

אורלי פרומן: בחיי היום יום לכל ילד בחינוך המיוחד – ואני מסכימה עם חברי חבר הכנסת עידן רול, שה- varianceהוא מאוד מאוד גדול גם תפקודי וגם במוגבלות ובמענים – המענה הוא אישי.

אורלי פרומן: התוכנית היא תוכנית תל"א, תוכנית לימודים אישית לכל ילד כזה.

אורלי פרומן: אין מערכת אחת שתיתן מענה, וזה הקושי והמורכבות בלתת מענה הולם לילדי החינוך המיוחד.

אורלי פרומן: אני רוצה הערה אל מול התודה שאמרתי לצוותים.

אורלי פרומן: לא יכול להיות שברגע שהפסיקו את הלמידה מרחוק ויש לה איזושהי נגיעה לילדי החינוך המיוחד שתמיד מוחרגים, מוחרגים בשעות משבר, זאת פעם ראשונה שהפעילו גם עליהם את סוג הסנקציה או ההשבתה הזאת.

אורלי פרומן: אם הם מוחרגים הם היו צריכים גם בשבועיים האלה, כי כשאתה מתחיל ואתה מפסיק ואתה מתחיל ואתה מפסיק, אתה בדיוק מרע את הטיפול השוטף.

אורלי פרומן: דבר שני, כמובן שיש חשיבות אצל ילדי החינוך המיוחד לרצף הטיפולי הרפואי החינוכי, יש חשיבות לקשר שכבר נוצר עם המטפלים ועם אנשי החינוך שלהם.

אורלי פרומן: רובם לא יכולים היום פתאום לקבל דמויות אחרות.

ניצן הורוביץ: נכון מאוד.

וליד טאהא: צריך לשקם מחדש.

אורלי פרומן: כן, ולכן הדמויות האלו חייבות להמשיך וללוות את הילדים.

אורלי פרומן: ואני רוצה גם מבט אחד אל תא משפחתי.

אורלי פרומן: הייתה לי הזכות השבוע למבט פנימה למשפחה עם שני ילדים מהחינוך המיוחד.

אורלי פרומן: המשפחות ממש במלחמת הישרדות.

וליד טאהא: נכון.

אורלי פרומן: מלחמת הישרדות, חברים, זה גם משבר בין כותלי הבית, כי זה גם מעמסה על ההורים, גם על בני המשפחה שמותשים וקצת חסרי אונים.

אורלי פרומן: וודאי שהם רוצים לעזור לילדים שלהם.

וליד טאהא: וגם יש עוד ילדים.

אורלי פרומן: ואם יש עוד ילדים.

אורלי פרומן: הם חרדים אל מול הרגרסיה, אל מול מצב קיצון.

אורלי פרומן: כשהם שומעים סגר 100 מטרים, חברים, יש היסטריה בתוך המשפחה.

אורלי פרומן: ולנושא של הטיפול הרגשי והטיפול הנפשי על ידי אותם מטפלים יש חשיבות מאוד מאוד משמעותית לילד ולמשפחה כולה.

אורלי פרומן: הייתי רוצה לדעת איזה מענה ניתן בהיבט הזה.

אורלי פרומן: נקודה נוספת אלו הילדים החולים.

אורלי פרומן: ילדים חולים הם חלק מילדי החינוך המיוחד.

אורלי פרומן: אלו ילדים שמקבלים טיפולים מיוחדים לאורך השנה, פוקוס גם עליהם.

אורלי פרומן: אני רוצה לחזק את מה שאמר ביבס, ואני רוצה גם לשאול את משרד החינוך מה הקשר ושיתוף הפעולה עם אגפי החינוך ברשויות המקומיות.

אורלי פרומן: בסופו של דבר הם האנשים הכי קרובים לילדים ברשות.

אורלי פרומן: הם יכולים ליזום פתרונות ולייצר פתרונות מקומיים, כמובן, והלימה למגבלות של משרד הבריאות ומשרד החינוך.

אורלי פרומן: צריך לעשות כל מאמץ לייצר את המסגרות האלה, לפתוח אותן בצורה זו או אחרת עם כל המגבלות, ולא לתת לילדים ולמשפחות תקופה כל כך ארוכה להיות ללא מענה הולם מותאם אישית.

אורלי פרומן: אני מזכירה, פה זה מענה מותאם אישית, ולכן יש חשיבות לפתוח את המסגרות האלו.

אורלי פרומן: יש ברשויות המקומיות אגפי חינוך, אנשי חינוך באגפי חינוך, מתי"א שמכיר את כל הילדים ברשות.

אורלי פרומן: צריך בשיתוף פעולה לתת לרשויות זרוע ארוכה כדי לטפל בעניין הזה.

אורלי פרומן: ונקודה אחרונה.

אורלי פרומן: צריך לשים לב, אין ספק שיש משפחות שכמו שנאמר פה שמשלמות באופן פרטי למטפלים שלהם, זו המחויבות שלהם כלפי הילדים.

אורלי פרומן: אנחנו פותחים פה פערים מאוד גדולים אל מול משפחות שלא מסוגלות להעסיק באופן פרטי, והילד שלהם חייב לקבל את אותו מענה, וזה מקומה של המדינה להתערב.

אורלי פרומן: תודה רבה, ושנדע ימים טובים יותר.

ניצן הורוביץ: תודה לחברת הכנסת פרומן.

ניצן הורוביץ: יש לנו כאן שתי תגובות, שאלות מהפייסבוק.

ניצן הורוביץ: יונתן חזקיהו כותב: החינוך המקוון אינו רלוונטי לילדים על הספקטרום האוטיסטי.

ניצן הורוביץ: פתרונות אפשריים, לדעתו: אחד, מתן טיפולים פרטיים לילדים באופן פרטני, ולא לאסור על כך מחשש להידבקות; שתיים, להפעיל קבוצות קטנות; שלוש, לחשוב מחוץ לקופסה.

ניצן הורוביץ: כותבת אפרת ממליה: לבני נקטע טיפול רגשי שהוא מקבל בבית הספר בתקופה הכי משברית שחווינו אי-פעם.

ניצן הורוביץ: חובה לדאוג לרצף טיפולי לילדינו.

וליד טאהא: על זה אנחנו מדברים.

ניצן הורוביץ: בבקשה.

הדר טויטו גולן: אנחנו מעלים את אמיתי שוחט מנציבות השוויון לאנשים עם מוגבלויות ממשרד המשפטים.

אמיתי שוחט: שלום לכולם, בוקר טוב.

אמיתי שוחט: קודם כול ברכות על הקמת הוועדה ובהצלחה.

אמיתי שוחט: שמחנו לשמוע את העדכונים מרחלי ואת כל המאמצים שנעשים, כי באמת השבוע האחרון שבו הופסקו הלימודים והטיפולים היה מאוד בעייתי.

אמיתי שוחט: עכשיו אנחנו יודעים שהאגף לחינוך מיוחד והשטח, כמו שרחלי גם אמרה, היו מוכנים מהר להתפתחויות, והופתענו שכל העבודה שלהם הופסקה.

אמיתי שוחט: ולכן, משרד החינוך חייב לצאת בהתחייבות שלא משנה מה יהיו ההתפתחויות בהמשך עובדי החינוך המיוחד והטיפולים וההוראה שנותנים חייבים להיות מוחרגים.

אמיתי שוחט: לא משנה מה קורה בהמשך, כן הסכמים, לא הסכמים, החינוך המיוחד חייב להמשיך לעבוד לאורך כל הזמן.

אמיתי שוחט: אז חשוב שהמענים לילדי החינוך המיוחד יהיו מוחרגים.

אמיתי שוחט: בנושא של הילדים המשולבים.

אמיתי שוחט: חשוב שהמענים יינתנו גם לילדים משולבים.

אמיתי שוחט: המורים לילדים רגילים בכיתות הרגילות בעצמם לומדים עכשיו איך לעשות את ההוראה מרחוק.

אמיתי שוחט: אני לא יודע אם הם יודעים לתת מענה לילדים המשולבים, את המענה הרגשי.

אמיתי שוחט: חייבים לתת למורים האלה הדרכה, חניכה וליווי איך הם ייתנו מענים גם לילדים המשולבים, כי הילדים המשולבים הם חלק מהכיתה בשגרה, אז הם חלק מהכיתה ובאחריותם גם בחירום.

אמיתי שוחט: כל השידורים, כל חומר שמשרד החינוך מוציא צריך להיות מונגש.

אמיתי שוחט: חוץ מזה שהחוק מחייב את זה, גם ההיגיון והשכל הישר מחייבים את זה.

אמיתי שוחט: ולסיום, אני מצפה שהמשרד יצא בקריאה ובהתחייבות רשמית לכל הדברים שעולים כאן.

אמיתי שוחט: המשרד חייב לצאת ולהגיד: אנחנו דואגים לחינוך המיוחד, החינוך המיוחד לא - - - שלנו, החינוך המיוחד אלה הילדים שאנחנו צריכים להשקיע בהם הכי הרבה ואת הכי הרבה משאבים, ואנחנו לא הולכים להשאיר אותם מאחור.

אמיתי שוחט: אני רק רוצה לעדכן לגבי משהו שעלה כאן, לגבי הנושא של היציאה החוצה, ההתאווררות.

אמיתי שוחט: אנחנו כנציבות שוויון זכויות עובדים מול משרד הבריאות כדי לאפשר את היציאה הזאת של ההורים להחרגה ולאוורור.

אמיתי שוחט: תודה רבה.

עומר ינקלביץ': מה עם ההחרגה של המתנדבים שיוצאים להתנדב אצל המשפחות האלה?

עומר ינקלביץ': גם הם צריכים החרגה.

אמיתי שוחט: ראיתי שמשרד הרווחה באמת הוציאו הנחיות למתנדבים שמאפשרים להם את היציאה הזאת להתנדבות, וגם הוראות מה לעשות אם שוטרים עוצרים אותם.

אמיתי שוחט: אני יכול להביא לכם את ההוראות של משרד הרווחה.

עומר ינקלביץ': סליחה, אבל אם שוטר עוצר אותם, מספיק שהוא יגיד: יצאתי להתנדב?

אורלי פרומן: לא, צריך להיות לו אישור.

עידן רול: צריך אישור.

עומר ינקלביץ': אני רק רוצה לוודא, האם מתנדב חייב תעודת מתנדב בארגון שבו הוא נמצא כשהוא יוצא?

אמיתי שוחט: ההנחיה של משרד הרווחה היא להגיד לשוטר, ואם יש בעיה שיתקשרו למוקד 100 ויבקשו את מי שעוסק בנושא הקורונה שם, וההנחיה לארגונים זה להוציא להם לזה אישור.

אמיתי שוחט: זאת לא תעודת מעבר, אלא הנחיה לארגונים להוציא אישור שהמתנדב הזה - - - בתעודת זהות מתנדב אצלם.

עומר ינקלביץ': בסדר גמור.

עומר ינקלביץ': תודה רבה.

אמיתי שוחט: העברתי את הנוהל ליהודה, לעוזר שלך, כתוב שם שאם בהמשך הסגר יוחמר אז גם יצאו הוראות מותאמות לפי הסגר שיוחמר.

עומר ינקלביץ': יופי, תודה רבה, כי צריך באמת לקחת את זה בחשבון כשיהיה הסגר מלא.

עומר ינקלביץ': תודה לך.

ניצן הורוביץ: תודה, אמיתי שוחט, משרד המשפטים.

ניצן הורוביץ: חבר הכנסת יבגני סובה באולם השני, בוקר טוב, בבקשה.

יבגני סובה: שלום, בוקר טוב, בקצרה, אני לא רוצה לבזבז את זמנם של האורחים, אני רוצה לשמוע.

ניצן הורוביץ: אתה לא מבזבז, אתה חבר בוועדה ותגיד את דבריך.

יבגני סובה: תראה, בקצרה.

יבגני סובה: אני שמח לשמוע את הדברים, כך אנחנו גם צריכים ללמוד דברים, בטח בתחום המיוחד כמו חינוך מיוחד, סליחה על החזרה על המילים האלה.

יבגני סובה: אני רוצה להגיד שני משפטים.

יבגני סובה: בימים האחרונים אנחנו עדים לוויכוח שהוא לא כל כך בתקשורת, אלא ויכוח בין המשרדים, בין משרד הבריאות למשרד הביטחון על סמכויות, האם צריך להפעיל את פיקוד העורף, לא צריך להפעיל את פיקוד העורף, וכל הדברים האלה שאנחנו מכירים מהשלטון המקומי, ומכירים מהרשויות במדינה.

יבגני סובה: פה בסיפור הזה אין ויכוחים בין המשרדים, יש פה את משרד החינוך.

יבגני סובה: אני מצטרף למה שאמר רון פה לפניי, צריכה להיות תוכנית מגירה.

יבגני סובה: אני לא יודע אם נצליח לגרום למשרד החינוך להכין את זה בתקופת משבר, אבל אין ספק שצריכה להיות תוכנית.

יבגני סובה: ובתקופת המשבר – אני כמובן כמו כל עם ישראל מקווה שלא נגיע לקורונה הבאה – שלא יהיו שאלות כאלה, שפשוט יוציאו את התוכנית מהמגירה ויפעלו על פי התוכנית.

יבגני סובה: ואם אנחנו מדברים על מספר של 260,000 או כמה שכתוב – כמה ילדים יש לנו?

יבגני סובה: 260,000, נכון?

יבגני סובה: כפי שאני מבין.

יבגני סובה: 161,000 תלמידים, קצת יותר – אז צריכה להיות תוכנית.

יבגני סובה: ואם צריך להפעיל את פיקוד העורף בתוך משרד החינוך אז צריך לעשות את זה בתוכנית מגירה, וזה תפקידנו כחברי כנסת.

יבגני סובה: אני מקווה שנוכל גם לקדם את זה בקדנציה הנוכחית.

יבגני סובה: אני מקווה שהיא תהיה לא קצרה, אלא ארוכה.

יבגני סובה: וזה גם אולי הלקח הראשון והמסקנה הראשונה מהדיון הראשון.

יבגני סובה: וכמובן שנמשיך גם בשוטף לעקוב אחרי דברים וגם להזמין את כל מי שאחראי על הנושא הזה.

יבגני סובה: אני מאחל לכולנו שנדע להכין לטווח הארוך ולא רק לטווח הקצר.

יבגני סובה: תודה.

ניצן הורוביץ: תודה, חבר הכנסת יבגני סובה.

ניצן הורוביץ: עכשיו נשמע מרחוק את אבי קמינסקי יו"ר איגוד מנהלי מחלקות החינוך ברשויות המקומיות, ואחר כך נעבור לרחלי אברמזון לסיכום ביניים עם משרד החינוך.

ניצן הורוביץ: פשוט עלו כאן המון שאלות והמון נושאים והיא תצטרך להתייחס.

ניצן הורוביץ: קודם כול אבי קמינסקי, שומע?

ניצן הורוביץ: בוקר טוב לך.

ניצן הורוביץ: בבקשה.

אבי קמינסקי: כן, שלום, בוקר טוב.

אבי קמינסקי: קודם כול ברכות על קיום ישיבת הוועדה.

אבי קמינסקי: אני רוצה להתייחס לכמה דברים.

אבי קמינסקי: אחד, אני מסכים לדברים של חיים ביבס, שבעצם אומר:

אבי קמינסקי: תנו היתר כזה או אחר וננסה לקדם את השיח עם אנשי החינוך המיוחד ולהפעיל מסגרות בצורות כאלו ואחרות.

אבי קמינסקי: זמן התגובה צריך להיות טיפה יותר ארוך.

אבי קמינסקי: זמן התגובה לא יכול להיות ביום ראשון אלא צריך טיפה יותר זמן תגובה, אבל זה בסדר, זה גם יכול להיות ביום שני.

אבי קמינסקי: אם אפשר עוד כמה דברים.

אבי קמינסקי: אפשר כמובן להיות בקשר עם הסייעות הקיימות ושיגיעו למשפחות עצמן, אם זה אפשרי.

אבי קמינסקי: צריך אישור מיוחד לזה.

אבי קמינסקי: הממשלה לא אישרה את זה מהסיבות שלהם, וצריך - - - את המקום הזה.

אבי קמינסקי: אבל חשוב גם לומר כמה דברים.

אבי קמינסקי: אני נמצא בקשר לא רק עם המנהלים של אגפי החינוך, אלא גם בקשר רחב עם הרבה מאוד גורמים בתוך החברה הישראלית, בתוקף היותי גם בנושא הקבינט.

אבי קמינסקי: המצוקה היא באמת מצוקה שצריך לגעת בה, וזאת הבטן הרכה של מדינת ישראל, וצריך לחשוב מה עושים הכי טוב לאותה אוכלוסייה.

אבי קמינסקי: הנקודה הנוספת, יש גם ברשויות המקומיות היום הרבה מאוד פעולות, השפ"חים מדברים ועושים "מסיבות עיתונאים" קוראים לזה, ואיזשהן שיחות zoom עם ההורים לוונטילציה.

אבי קמינסקי: כמובן שמנהלי בתי הספר נמצאים בקשר עם המשפחות וגם העובדים הסוציאליים.

אבי קמינסקי: זאת אומרת שיש היום פעולות בתוך מערכות הרשויות המקומיות שעושים את זה כל הזמן בצורה המקצועית הכי טובה, כמובן בהנחיות הקיימות.

אבי קמינסקי: צריך טיפה באמת איך שאמר חיים לאוורר גם את הילדים וגם את ההורים ולמצוא את השיח איך עושים את זה ברמת המסגרות, גם ברמת הערים, וגם כמובן ברמה של המועצות האזוריות, שזה קצת יותר מורכב, לכן צריך קצת יותר זמן תגובה.

אבי קמינסקי: אבל בגדול חובה לדעת למצוא את החוט המקשר כדי לעמוד בהנחיות של משרד הבריאות, וכמובן לעשות משהו עם המשפחות ועם הילדים של החינוך המיוחד.

ניצן הורוביץ: תודה רבה לך, אבי.

עידן רול: אולי הוא יכול להתייחס לנושא של מרכזים קהילתיים שייפתחו לצורך העניין.

עומר ינקלביץ': ביבס אמר שצריך אישור של משרד הבריאות.

ניצן הורוביץ: עידן, בבקשה.

עידן רול: אתה יכול לתת לנו איזשהו אינפוט מהזווית שלך לגבי היתכנות הקמה של סוג של מרכזי חירום קהילתיים, היערכות, כמה זמן דבר כזה יכול לקחת מבחינת

עידן רול: כם בהינתן ההוראה של משרד הבריאות.

אבי קמינסקי: שמעתי רק חלק מהשאלה, אפשר בבקשה לחזור על השאלה?

עידן רול: אני שואל האם אתה יכול לתת לנו איזושהי זווית אופרטיבית, בהנחה שיתקבל אישור ממשרד הבריאות לפתוח מרכזים אזוריים, קהילתיים ברשויות עבור ילדי החינוך המיוחד.

עידן רול: מה הנגזרות של זה?

עידן רול: כמה זמן היערכות זה מצריך?

עידן רול: האם זה משהו שיכול להתבצע די מהר?

רון נוטקין: תוך יום.

אבי קמינסקי: הנגזרות של זה קודם כול הן נגזרות כלכליות וצריך לדעת איך עושים את זה, ועל זה כמובן צריך לחשוב ביחד.

אבי קמינסקי: אני מעריך שכולם יתגייסו לעניין הזה.

אבי קמינסקי: זה תלוי בספקטרום של הילדים ובמקום של הילדים, כי אם אלו ילדים - - - זה אופרה אחת, וזה קשה ואין עם זה כמעט יכולת; אם אלו ילדים עם ליקוי למידה כאלו ואחרים אפשר תוך יומיים-שלושה להתארגן.

אבי קמינסקי: זה תלוי באמת בספקטרום של הילדים אחד לאחד ואיך אתה עושה את זה, אם זה אוטיסטים מה אתה עושה עם זה.

אבי קמינסקי: זאת אומרת שצריך זמן תגובה, כי אתה לא יכול לשים מרכז כזה ולהביא את כל הילדים בכל הרמות לשם.

אבי קמינסקי: אתה צריך לעשות חלוקה של מי מתאים למי ומי יכול להיות, ומי הצוותים שהולכים לעבוד עם הילדים האלו.

אבי קמינסקי: זה לוקח יותר זמן.

אבי קמינסקי: זה לא רק מהרגע להרגע ברמת ההתארגנות.

אבי קמינסקי: נעשה כמובן את כל המאמצים כדי שזה יהיה מקסימום מהיר כדי לתת את המילים הטובות גם להורים וגם לתלמידים, אבל צריך זמן תגובה לעניין הזה.

ניצן הורוביץ: תודה, קמינסקי.

ניצן הורוביץ: עכשיו נתקשר לרחלי אברמזון מנהלת האגף לחינוך מיוחד, שהיא איתנו ושומעת כל הזמן.

ניצן הורוביץ: רציתי לתת לך לסכם ולענות בסוף הדיון, אבל הצטברו פה הרבה דברים וחבל שנדחה את זה.

עומר ינקלביץ': אדוני, אין נציג של משרד הבריאות, זה לא הגיוני לנהל ככה דיון.

ניצן הורוביץ: יש נציג של משרד הבריאות, גם נעבור אליו.

עומר ינקלביץ': אה, יש נציג של משרד הבריאות, יופי.

עומר ינקלביץ': בסוף מה שאני מבינה זה שמשרד החינוך תקוע כי משרד הבריאות לא מאשר.

עומר ינקלביץ': זה הביצה והתרנגולת אם משרד הבריאות לא יהיה אפקטיבי.

ניצן הורוביץ: רחלי, את שומעת אותנו, רואים אותך וגם שומעים אותך בטלפון.

ניצן הורוביץ: בבקשה תתייחסי לנקודות השונות בקיצור, הדברים די חוזרים על עצמם, הכיוונים די ברורים.

אברמזון רחלי: שלום.

אברמזון רחלי: קודם כול אציין שבראשית דבריי בסקירה שנתתי התייחסתי כמעט לכל הנקודות שעלו.

אברמזון רחלי: אבל אני אחזור ואומר שקודם כול שמעתי, ואני מאוד מעריכה גם את שיתוף הפעולה ואת הקשר ההדוק שמתקיים בינינו לבין השלטון המקומי ואגפי החינוך, וגם הצעתו של חיים ביבס יו"ר השלטון המקומי בהחלט עלתה גם באמירות שלנו לגבי המוקדים הרשותיים כשהצעתי ואמרתי אותם.

אברמזון רחלי: יחד עם זה, בכפוף להנחיות משרד הבריאות לעת הזאת קיבלנו אישור על הפעלה מאוד חלקית וממוקדת, שני אנשי צוות ושני ילדים שיגיעו.

אברמזון רחלי: אז אם אנחנו רוצים לבחון את הכניסה אל מסגרות החינוך ועבודה במשמרות נצטרך לעשות את זה ולראות מה המשרד מנחה.

אברמזון רחלי: אנחנו פתוחים לכל דבר, אז נעשה את זה יחד.

אברמזון רחלי: אתייחס לאמירות שעלו לעניין התלמידים.

אברמזון רחלי: קודם כול לומר שההתייחסות שלנו כשדיברתי על כלל התלמידים אינה מבחינה בין ילדי חינוך מיוחד ברשמי ובמוכר שאינו רשמי.

אברמזון רחלי: כל תלמידי החינוך המיוחד, 250,000 כוללים את כל המסגרות.

אברמזון רחלי: במקום שאין בו תשתיות אנחנו והצוותים באמת מנסים לעשות את מה שהם יכולים כדי להגיע אל הילדים בכל אמצעי שניתן.

אברמזון רחלי: שוב, הכול בכפוף להנחיות משרד הבריאות.

עומר ינקלביץ': זה פשוט לא נכון.

עומר ינקלביץ': שתהיה בקשר עם מנכ"ל המשרד.

אברמזון רחלי: כל התוכניות בקמפוסים שלנו מותאמות לתלמידים, אם אלו תלמידים עם אוטיזם ואם אלו תלמידים עם מוגבלות שכלית, אם אלו תלמידים עם מוגבלות פיזית, גם הטיפולים מותאמים לכל אוכלוסיית התלמידים.

אברמזון רחלי: כמובן שאף פעם אנחנו לא מצפים שזה יהיה במגע של אחד לאחד או עבודה אישית כשיושב הילד מול המטפל שלו והם נמצאים גם במגע פיזי, אז זה כמובן לא אותו דבר, אבל אנחנו כן מנסים לעשות את זה באופן המונגש.

אברמזון רחלי: גם התייחסות לאמירה של חברת הכנסת אורלי פרומן, גם את השירות לתלמידים החולים בביתם, אמרתי בראשית דבריי ואני חוזרת, אנחנו מחזירים ומנגישים.

אברמזון רחלי: אני מקווה שכבר נוכל לעשות את זה החל מהשבוע הבא.

אברמזון רחלי: אני רוצה באמת לומר תודה לכל השותפים שלנו ולומר שנשמח לכל חשיבה נוספת.

אברמזון רחלי: יחד עם זה, אני מדגישה ואומרת, תוכניות החירום אצלנו נמצאות, משרד החינוך ערוך, הוצאנו אגרת ברורה לכל מנהלי המוסדות והצוותים על איך אנחנו ואיזה הדגשים אנחנו נותנים במתן המענה לתלמידים עם הצרכים המיוחדים, כך שאי-אפשר לומר שמשרד החינוך לא היה ערוך.

אברמזון רחלי: העניין של הלא היה ערוך, כולנו במדינה לא חשבנו ולא ציפינו להתפשטות בצורה כזאת.

ניצן הורוביץ: זה ברור.

אברמזון רחלי: נערכנו ומשרד החינוך יודע לתת את המענה.

אברמזון רחלי: יחד עם זה, כן, כמו כל המדינה הגענו לאיזשהו מצב שבו אנחנו צריכים לעשות חשיבה מחדש וחשיבה מותאמת למצב הנוכחי, כי במצב הזה עדיין לא נתקלנו, אף אחד מאיתנו, לא מערכת הבריאות, לא מערכת הרווחה, ולא שאר השירותים במדינה.

אברמזון רחלי: אבל אנחנו באמת נמצאים שם כדי לתת את המענה המיטבי, ונמשיך לעשות את זה באהבה רבה.

עומר ינקלביץ': אבל לפחות ברמה הפרקטית הילדים האלה נמצאים במצוקה, אז למי צריך לפנות?

עומר ינקלביץ': ברמה הפרקטית אנחנו לא מצליחים להבין למי צריך לפנות.

עומר ינקלביץ': החינוך אומר שזה הבריאות והבריאות אומר שזה האוצר.

עומר ינקלביץ': מר ביבס דיבר ורון, זו הצעה שרון כבר הציע מלפני שבועיים להקים את המתנ"סים האלה.

עומר ינקלביץ': מי צריך לתת את האוקיי לדבר הזה?

עומר ינקלביץ': את תגידי בריאות, בריאות יגידו אוצר, אוצר יגיד חינוך.

עומר ינקלביץ': כולם צריכים להתכנס ביחד, לקבל החלטה ולהוציא אותה פרקטית לפועל אתמול, כי ההורים האלה משתגעים, ובצדק.

ניצן הורוביץ: תני לה לענות.

ניצן הורוביץ: שמעת את השאלה, רחלי?

אברמזון רחלי: מה הייתה השאלה?

ניצן הורוביץ: חברת הכנסת עומר ינקלביץ' אומרת, וזה גם עולה בדיון הזה הרבה, שהמשרדים מעבירים את האחריות מאחד לשני, החינוך אומר בריאות, הבריאות אומר אוצר, האוצר אומר חינוך.

ניצן הורוביץ: חברת הכנסת ינקלביץ' אומרת שתתכנסו ביחד, תתאמו את הדברים, תיתנו פתרונות, כי ההורים באמת יוצאים מדעתם.

ניצן הורוביץ: תשיבי על כך, בבקשה.

אברמזון רחלי: זה ממש לא כך, יש לנו צוותים משותפים של המשרד ואיש לא מעביר אחריות ממשרד אחד לשני.

אברמזון רחלי: אנחנו בקשר יומיומי שוטף עם משרד הבריאות, אין כאן שום מניעה של תקציבים כאלה ואחרים ברגע זה.

אברמזון רחלי: אנחנו מדברים על הנחיות מאוד מוקפדות, ואנחנו נמצאים שם בקשר שוטף אל מול ההנחיות שאנחנו מקבלים, ואין כאן העברת אחריות ממשרד למשרד.

אברמזון רחלי: העבודה משותפת וצמודה יומיומית שעה שעה.

ניצן הורוביץ: רחלי, רק שיהיה ברור, אני אומר לכולם, אנחנו לא פה חלילה בעימות עם משרד החינוך.

ניצן הורוביץ: אנחנו בשיתוף פעולה, אנחנו כולנו בעד אותה מטרה, ואנשי משרד החינוך ורחלי עושים עבודה חשובה ועובדים בצורה מאוד מאומצת.

ניצן הורוביץ: אנחנו גם רוצים להודות לך על זה.

ניצן הורוביץ: שאלה כאן לחבר הכנסת ווליד טאהא, תשאל ואני אחזור על השאלה, בבקשה.

וליד טאהא: רחלי לא התייחסה לתלמידים שאין להם גישה ללמידה מרחוק או למשפחות שלהם, אני יודע על אלפים כאלה.

וליד טאהא: כיצד אנחנו מטפלים בהם?

וליד טאהא: היא לא אמרה מילה על זה.

ניצן הורוביץ: אומר חבר הכנסת ווליד טאהא שלא התייחסת לתלמידים שאין להם גישה ללמידה מרחוק.

ניצן הורוביץ: למשל, נגיד בפזורה הבדואית, אין אפשרות, ולא התייחסת לנושא הזה.

ניצן הורוביץ: אם תוכלי להתייחס, בבקשה.

אברמזון רחלי: לאוכלוסייה בגיל הרך דאגנו להנגשת ערכות הביתה לכל תלמיד, גם בגיל הרך וגם בגילאי בית הספר, בגילאים הצעירים יותר היו ערכות אישיות.

אברמזון רחלי: דבר שני, זה נכון, לא לכולם יש את התשתיות, ואני יודעת לפחות משיחות שלי עם מנהלים ועם צוותים שהם אפילו מקיימים שיחות יומיומיות בטלפון עם ההורים, שואלים, דורשים בשלומם, בודקים מהן הבעיות ומהם הקשיים, ואם אפשר מסייעים באיזושהי הנחיה והדרכה.

אברמזון רחלי: לומר שזה נפלא ונהדר, בוודאי שלא.

אברמזון רחלי: קשה.

אברמזון רחלי: אבל יחד עם זה, אני שוב חוזרת, עכשיו בהינתן האישור שקיבלנו ממשרד הבריאות על אפשרות של כניסה אולי לבתים, נעשה את זה עם כל ההנחיות המדודות והמבוקרות שמשרד הבריאות מנחה אותנו ומבקש.

אברמזון רחלי: נתחיל לעשות את זה.

אברמזון רחלי: נגיע יותר לבתים ככל שניתן, ננסה לאתר את המצוקות, ננסה לתת את המענה.

אברמזון רחלי: אנחנו שוב נמצאים יחד בתוך מקום שהוא מאוד מאוד מאוד מסוים, אי-אפשר להתנהל כאילו שום דבר לא קורה.

אברמזון רחלי: אז אני מבטיחה שנמשיך לעשות את המאמצים ולהגיע אל אותם מקומות שגם מזוהים כמקומות שחסרות בהם התשתיות, ולראות איך אנחנו עדיין מקדמים את זה.

איתן גינזבורג: מה הכוונה כשאומרים אנחנו נגיע לתוך הבתים?

איתן גינזבורג: מי זה אנחנו?

ניצן הורוביץ: רחלי אברמזון תישאר איתנו, נעשה עוד סבב קצר של משתתפים, חברי כנסת.

ניצן הורוביץ: תישארי איתנו ובערך עוד רבע שעה תתייחסי לדברים החדשים שיעלו, בסדר?

אברמזון רחלי: אין בעיה.

ניצן הורוביץ: עכשיו נבקש גם מנציגת משרד הבריאות את ההתייחסות שלה כי הרבה מהדברים קשורים למשרד הבריאות.

עומר ינקלביץ': אבל יש בעיה, כי אמרו לי שהשידור לא משודר כבר אז איך אנשים בעצם רואים אותנו?

אדם רינגלר: זה לא נכון, זה משודר באתר ערוץ הכנסת.

ניצן הורוביץ: השידור משודר באתר ערוץ הכנסת.

אורלי פרומן: גם בפייסבוק שלך ראיתי.

ניצן הורוביץ: וגם בפייסבוק שלי.

ניצן הורוביץ: יש לנו פה תגובות בפייסבוק.

ניצן הורוביץ: רבים אומרים שהקושי הכי גדול הוא הסגר על הילדים עם הצרכים המיוחדים בבתים.

ניצן הורוביץ: שואלים האם יש דרך לתת לילדים את האפשרות לצאת החוצה, אולי לפתוח גני שעשועים ייעודיים או אפשרויות אחרות.

ניצן הורוביץ: זה חוזר על עצמו הרבה.

ניצן הורוביץ: כותבת ורד גלעד פרידמן: למידה מרחוק שאין בה עבודה אחד על אחד לילדים צמי"ד היא קושי שלא יתואר.

ניצן הורוביץ: ביומיום הילדים צמודים לסייעות ומטפלים, יש להם קשר ישיר עם המורה.

ניצן הורוביץ: כאן הכול נופל עלינו – הכוונה על ההורים – כל משימה, כל קושי, כל תגובה היסטרית של ילד שלא מתמודד אני עסוקה גם בללמד וגם בלהרגיע את החרדה והמתח, ובמקביל אני נדרשת לעבוד.

ניצן הורוביץ: שוב, אחת ההורות, האימהות: למידה מרחוק בפורמט הנוכחי טובה לילדים בחינוך רגיל, אך צריכים לעשות לה הרבה הסבה עם הרבה חשיבה לפורמט של ילדים בחינוך מיוחד.

ניצן הורוביץ: מירי כהן ממשרד הבריאות, שלום, שמעת את הדיון שלנו?

מירי כהן: לא שמעתי, רק עכשיו אני מצטרפת אליכם.

ניצן הורוביץ: אנחנו מקיימים כאן בוועדת החינוך של הכנסת דיון על החינוך המיוחד.

ניצן הורוביץ: חלק גדול מהטענות גם של נציגי הרשויות המקומיות, משרד החינוך, ההורים, אנשי המערכת, וכו', מופנות בעצם למשרד הבריאות ולהנחיות משרד הבריאות שלא מאפשרות את הטיפול והגישה הנאותה לילדי החינוך המיוחד שמושבתים, ולכן הרבה מהטיפולים נמנעים.

ניצן הורוביץ: עניין של יציאות החוצה, ביקור מטפלים, ודברים מהסוג הזה.

ניצן הורוביץ: תני לנו סקירה קצרה על הממשק שלכם בעניין הילדים בחינוך המיוחד והטיפול בהם.

ניצן הורוביץ: תציגי את עצמך בהתחלה ואת התפקיד שלך, בבקשה.

מירי כהן: אני מנהלת קשרי מימשל ומדיניות ותוכניות לאומיות, ולכן אני גם מכירה את הממשקים מולכם, וגם מתעסקת עכשיו הרבה בנושא קורונה כמו כל עובדי משרד הבריאות.

מירי כהן: אני לא נוגעת באופן ישיר בנושא של החינוך המיוחד, אבל באופן כללי למדיניות של המשרד.

רון נוטקין: אז למה משרד הבריאות שולח נציג כזה שלא מתעסק בחינוך?

מירי כהן: אנחנו יודעים שבתקופה האחרונה, בשבועות האחרונים בעיקר, המדיניות של משרד הבריאות, הקו שמוביל משרד הבריאות – אבל ההחלטות מתקבלות על ידי הממשלה, ולא על ידי משרד הבריאות, חשוב לזכור את זה – כדי למגר את מגפת הקורונה בכמה שפחות נפגעים, חולים והרוגים - - -

עומר ינקלביץ': משרד הבריאות זה לא הממשלה?

עומר ינקלביץ': אני לא מצליחה להבין את מה שהיא אומרת.

מירי כהן: צריך לעשות את כל המאמץ כדי למנוע את ההדבקה ככל שניתן, כי הפתרון היחידי היעיל שאנחנו מכירים היום זה הנושא של סגר.

מירי כהן: אין פתרון אחר.

עומר ינקלביץ': צריך מישהו שנמצא בחינוך המיוחד.

עומר ינקלביץ': היא לא מבינה את הנושא.

ניצן הורוביץ: אני קוטע אותך.

ניצן הורוביץ: אנחנו לא בדיון כללי על מדיניות משרד הבריאות בנושא ההדבקה של קורונה.

ניצן הורוביץ: אנחנו מנסים לתת כאן בוועדת החינוך בדיון הזה מענים לילדי החינוך המיוחד, להורים, למורים ולמערכת החינוך המיוחד בתנאים האלה.

ניצן הורוביץ: את הדברים הכלליים לגבי הצורך במניעת הדבקה ובידוד אנחנו שומעים כמו כל האוכלוסייה וכו'.

ניצן הורוביץ: אז אני מבקש אם את רוצה תתייחסי ספציפית לנושא החינוך המיוחד, לטיפולים ולגישה של הילדים האלה, כי זה הנושא שלנו.

ניצן הורוביץ: אין צורך בהקדמות הכלליות.

ניצן הורוביץ: בבקשה.

מירי כהן: אני לא מטפלת בחינוך המיוחד.

רון נוטקין: אז למה אנחנו מדברים איתה בכלל?

רון נוטקין: בושה.

עומר ינקלביץ': חבל על הזמן.

עומר ינקלביץ': העוזר של בר סימן טוב, תאמר לה, הוא מטפל בזה, הוא מכיר את הנושא, שהוא ישיב לנו.

עומר ינקלביץ': בשביל מה יש אנשים שמטפלים בזה?

ניצן הורוביץ: אני לא יודע מדוע הגענו אלייך, את אולי לא הגורם המוסמך לענות בנושא הזה.

ניצן הורוביץ: נבקש דרך הוועדה שמישהו ממשרד החינוך שיש לו נגיעה ספציפית לנושא של טיפול בילדי החינוך המיוחד, טיפולים פארה-רפואיים בילדים כאלה, ואיך אפשר להמשיך את זה גם בזמני הקורונה והבידוד.

ניצן הורוביץ: תראי, נבקש בדיון הבא שיהיה מישהו ספציפי שיוכל להתמודד פה עם השאלות שעולות בדיון לא ביחס למדיניות הסגר הכללית אלא ספציפית לגבי ילדי החינוך המיוחד.

איתן גינזבורג: ניצן, אבל יש לי שאלה אחת אליה בכל זאת אם אפשר.

עומר ינקלביץ': שיגיעו לכאן ממשרד הבריאות כי הם מאוד משמעותיים, אדוני היושב-ראש.

עומר ינקלביץ': זה פשוט לא יאומן.

ניצן הורוביץ: תראו, חברים, קצת קשה לנהל את זה, כי אתם לא שומעים את מה שהיא אומרת, היא לא מחוברת.

ניצן הורוביץ: ננסה בדיון הבא לפתור את זה.

ניצן הורוביץ: חברת הכנסת פרומן.

אורלי פרומן: ממה שכן שמענו ממירי כהן ממשרד הבריאות היא הצביעה על בעיה.

אורלי פרומן: היא אמרה שמשרד הבריאות איננו קובע, זה משרד ראש הממשלה, את זה אמרו קודמים.

אורלי פרומן: זאת אומרת שמה שאנחנו אומרים כל הזמן זה שאין פה משרד מתכלל.

אורלי פרומן: משרד הבריאות הוא הגוף המקצועי להתמודד עם הקורונה.

אורלי פרומן: אין פה משרד מתכלל כמו משרד הביטחון, מל"ח, רח"ל, שהם בעצם אמונים במדינה על שעות משבר כאלו, והם מתכללים את עבודת המשרדים, וגם מביאים לידי פתרון קונפליקטים בין המשרדים.

וליד טאהא: אין גוף מתכלל.

עומר ינקלביץ': בשביל זה בסיכום, אדוני היושב-ראש, צריך להוריד הנחיות.

ניצן הורוביץ: חבר הכנסת איתן גינזבורג, בבקשה.

איתן גינזבורג: תודה רבה, אדוני.

איתן גינזבורג: עקבתי אחרי הדיון, ואני רוצה לגעת בנקודה אחת שאולי עלתה עכשיו בדברים שדיברה מירי, ולא אחזור על הדברים שאמרו חברי הכנסת – כל אחד, כל מי שדיבר אמר דברים נכונים וטובים, אבל שמענו עכשיו משהו שאולי הוא בעצם מספר את כל הסיפור.

איתן גינזבורג: נדמה לי שבצוות קבלת ההחלטות שבראשו עומד ראש הממשלה או ראש המל"ל, אבל כמובן שנמצאים שם מנכ"לי משרדי הממשלה והגורמים השונים, צריך להיות מישהו מקצוען בתחום הצרכים המיוחדים כדי שינגיש את המידע גם להורים וגם לאותם ילדים או נערים עם צרכים מיוחדים.

איתן גינזבורג: כל סיפור ההנחיות לא מונגש למטה.

איתן גינזבורג: כשמחליטים על הנחיות כלליות, על הסגרים, על הנחיות לציבור, אני מניח, לפי הדברים שאנחנו שומעים לאורך כל היום, שאף אחד לא מתייחס לעולם הזה שנקרא צרכים מיוחדים.

איתן גינזבורג: ולכן הדבר הזה צריך להגיע מבחינת ההנגשה הקוגניטיבית.

איתן גינזבורג: צריך להוריד את זה מבחינת ההסברים אפילו ברמת הניקוד לאותם ילדים, צריך לראות איך באמת אותם צוותי חינוך, אנשי מקצוע יבינו שגם הצרכים המיוחדים הם חלק מקבוצות הסיכון, וזה שהם לא שולטים בעצמם זה רק מרע את המצב.

איתן גינזבורג: ולכן צריך להקשיב להם, לשמוע אותם, ולתרגם את כל ההנחיות הקיימות.

איתן גינזבורג: גם כשמחליטים עליהם לקחת בחשבון את האוכלוסייה שנקראת צרכים מיוחדים.

איתן גינזבורג: זה דבר שלדעתי כרגע לא נעשה בצוותי החירום שדנים כל יום ומספרים לנו בתשע בערב מה המגבלות החדשות.

איתן גינזבורג: זו אמירה ראשונה שנראה לי שחשוב שתצא מהוועדה הזאת לתוך צוות החירום.

איתן גינזבורג: דבר שני, צריך לדעת שגם בתקנות צריך להחריג את האוכלוסייה של החינוך המיוחד.

איתן גינזבורג: כמו שמחריגים נכים, לנכים יש איזה מין תג של פטור מתור, וכמו שמחריגים בתקנות הורים גרושים, אדוני היושב-ראש, צריך גם לקבוע חלק וקבוצה שנקראת אנשים עם צרכים מיוחדים, גם תלמידים וילדים שעדיין נמצאים ברשות הוריהם, אבל עם כל הקושי שבטיפול בהם, וגם אנשים בוגרים.

איתן גינזבורג: עד היום בכל התקנות לא ראיתי, ראיתי התייחסויות להורים גרושים, ושאפשר לקחת את הילד שלנו מהרצליה לצפת כי ההורים גרים בשני קצוות הארץ, אבל לא ראיתי שום התייחסות לאוכלוסיית הילדים עם הצרכים המיוחדים, וזה חייב להיות בתוך התקנות.

איתן גינזבורג: מעבר לכך, אנחנו באמת צריכים למצוא את המסגרות כמו שאמרו, אנחנו צריכים לאפשר לעיריות או לקבוע או לדרוש מהעיריות פנייה למשפחות המיוחדות, שישאלו אותם איך להסביר לילדים את המצב, איך להנגיש להם את המצב, ואיך הצוותים והסייעים כן יגיעו לבתים, ולאפשר להם להתמודד עם הסיטואציה שבה כולם נמצאים.

איתן גינזבורג: תודה רבה, אדוני.

ניצן הורוביץ: תודה, חבר הכנסת גינזבורג.

ניצן הורוביץ: נביא מישהי ממשרד הבריאות שיותר רלוונטית לנושא, וזאת ד"ר הדר ירדני מנהלת המחלקה להתפתחות הילד.

ניצן הורוביץ: אנחנו גם רואים אותך וגם נשמע אותך.

ניצן הורוביץ: שלום לך, בבקשה.

הדר ירדני: שלום, בוקר טוב.

הדר ירדני: תודה רבה לוועדה, תודה רבה על כל מה שנאמר עד עכשיו.

הדר ירדני: אני רוצה מפה לשלוח תודה לכל הצוותים המטפלים בשטח.

הדר ירדני: אני אחראית על מעונות יום שיקומיים, יחידות ומכונים להתפתחות הילד.

הדר ירדני: מייד עם תחילת המשבר וסגירת מעונות היום השיקומיים הוצאנו הנחיות ברורות למטפלים להמשיך לתת את השירות במגוון אפשרויות, שתכף אציין.

הדר ירדני: גם פנינו לקופות בהודעה שימשיכו לשלם עבור הטיפולים האלה למעונות.

הדר ירדני: עד היום, עד להוצאת ההנחיות החדשות הטיפולים ניתנו בכמה צורות, שיחות וידאו, שיחות טלפון לאוכלוסיות מיוחדות כמו חרדים, כמו שהזכירו פה את החברה הבדואית, סרטונים שנשלחו למשפחות, ומטפלים שהגיעו לבתים, וילדים שהגיעו בקבוצות קטנות למעונות.

הדר ירדני: עם ההנחיות החדשות שניתנו אתמול אנחנו שוקלים מחדש מה לעשות עם אותם ילדים שהגיעו לקבל את הטיפולים בתוך המעונות, אבל ברור לנו שננגיש את כל האפשרויות שניתנות על מנת להמשיך לתת להם את הטיפול.

הדר ירדני: בנושא המכונים ביחידות להתפתחות הילד, גם לכאן הוצאנו הנחיות ברורות להמשיך בשירות, זה גם הוגדר כשירות חיוני.

הדר ירדני: מרבית המכונים עובדים.

הדר ירדני: לצערי חלק מהיחידות להתפתחות הילד נסגרו על דעת הרשויות או העמותות המפעילות, אבל אנחנו בהחלט מעודדים המשך מתן שירות.

הדר ירדני: השירות הוא כמו שאמרתי מונגש מרחוק על פי סוג האוכלוסייה, על פי האפשרויות שלה לקבל שירות מרחוק.

הדר ירדני: בחלק מהמקומות עדיין מגיעים מטופלים אל המכונים ואל היחידות.

הדר ירדני: שוב, נצטרך לשקול מה לעשות עם זה עכשיו.

הדר ירדני: בחלק מהמקרים מגיעים מטפלים לבתי המטופלים, מנגישים להם שירות, מנגישים להם סרטונים, עושים כמיטב יכולתנו, א'.

הדר ירדני: להמשיך את הרצף, לתמוך במשפחות, לתמוך בילדים, לדאוג שבאמת תורי ההמתנה לא יהיו מאוד מאוד ארוכים כשיגמר המשבר הזה.

הדר ירדני: אנחנו עובדים בשיתוף פעולה מצוין עם ארבע הקופות שעושות מאמצים גדולים להמשיך לתת את השירות, ועובדים כמובן בשיתוף פעולה מצוין עם משרד החינוך.

הדר ירדני: מאחלת ימים טובים יותר.

ניצן הורוביץ: תישארי איתנו, כי יש כמה שאלות.

ניצן הורוביץ: חברי הכנסת.

עומר ינקלביץ': תודה רבה.

עומר ינקלביץ': אני מודה לך, גברתי, על הדברים, פעם ראשונה את עושה לנו מעט סדר ומעט משיבה על הדברים, ועדיין יש לי איזושהי תחושה שיש פה בלבול נוראי.

עומר ינקלביץ': אנחנו כח"כים מקבלים את כל הפניות ויחסית מקבלים תשובות באופן די מהיר, הצוות שלי כשפונה הוא מקבל תשובה.

עומר ינקלביץ': ההורים לא מקבלים תשובות, הם מבולבלים, הם לא מצליחים להבין מי נגד מי.

עומר ינקלביץ': הייתי מציעה, גם בהמשך לדבריו של איתן, אבל זה דבר שרציתי להציע כבר קודם, פשוט לייצר מוקד, לייצר דף הנחיות מסודר, משהו ברור שההורים ידעו שהם פונים לשם ומקבלים מענה, ולא מתחילים להתרוצץ בין משרד החינוך לבין המל"ל לבין משרד הבריאות, שבכלל אומר שזה משרד ראש הממשלה.

עומר ינקלביץ': זה יוצר אצל ההורים כאוס.

עומר ינקלביץ': מספיק שיש להם בבית ילד בדירה קטנה שהם לא מצליחים – המצוקה אדירה.

עומר ינקלביץ': ולכן אני מציעה שתפנו לנציגי ההורים, שהם ישבו עמכם בטרם אתם מקבלים את ההחלטות, כי המצוקות מגיעות מהשטח כרגע, אנחנו לא לגמרי מכירים את התופעה, ולייצר מוקד שמשיב בצורה מסודרת ונותן מענה לשאלות.

עומר ינקלביץ': האם ה-100 המטר האלה מותר לי לצאת?

עומר ינקלביץ': הילד משתולל בבית, האם אני יכול לצאת איתו החוצה?

עומר ינקלביץ': האם מתנדב יכול להגיע?

עומר ינקלביץ': מה אני עושה?

עומר ינקלביץ': איך אני עושה?

עומר ינקלביץ': האם מכשירים מקום שאני יכול להוציא את הילד?

עומר ינקלביץ': האם המטפלת או הפיזיותרפיסטית יכולה להגיע?

עומר ינקלביץ': האם אני יכול ללכת אליה?

עומר ינקלביץ': אלו שאלות פרקטיות שאין עליהן מענה.

ניצן הורוביץ: בבקשה.

הדר ירדני: קודם כול תודה על ההצעה.

הדר ירדני: אני חייבת לציין שהצוותים שלנו זמינים, לא אגיד 24/7, אבל כמעט.

הדר ירדני: אני אישית עונה לפניות של הורים שמגיעות אלינו.

הדר ירדני: בכל המעונות הגננות והעובדים הסוציאליים זמינים לכל ההורים, לכל השאלות, עם תשובות מדויקות לאפשרויות שלהם, כך גם במכונים וביחידות להתפתחות הילד.

הדר ירדני: אני מבינה שעדיין ישנן פניות שמגיעות מהציבור, אשמח מאוד להעלות את הרעיון של מוקד ייעודי, למרות שנדמה לי שיש מוקד שנותן מענה, פתיחת מוקדים נוספים זה לא הדבר הנכון.

הדר ירדני: מוקד משרד הבריאות שבו מרוכזים כל הנתונים וכל הנהלים הוא מאוד מדויק, אבל נשמח לשקול פתיחת מוקד ייעודי לצורך הנושא הזה.

עומר ינקלביץ': גברתי, כרגע שוחחנו עם מישהי ממשרד הבריאות שאמונה שם על כל המידע ואין לה מושג לגבי המידע הזה.

ניצן הורוביץ: זאת מישהי אחרת, היא לא הגורם המתאים.

עומר ינקלביץ': אבל היא אומרת שיש שם מידע במוקדים ושמכירים את הנתונים.

עומר ינקלביץ': איך הם מכירים את הנתונים אם אנשי משרד הבריאות לא מכירים את הנתונים האלה?

ניצן הורוביץ: הדר, יש כאן שאלה לגבי המוקד, לאן בדיוק צריך לפנות?

ניצן הורוביץ: מה המוקד שנותן תשובות שבו באמת יש אנשים שיודעים לתת תשובות לגבי הילדים האלה ספציפית.

ניצן הורוביץ: תעני, בבקשה, איפה מרוכזת האינפורמציה?

ניצן הורוביץ: זו בעצם השאלה.

הדר ירדני: יש את אתר משרד הבריאות שבו מרוכזים כל החומרים העדכניים לגבי נושא הקורונה כמו גם כל הנושאים האחרים.

הדר ירדני: שוב אני אומרת, בכל המעונות, בכל המכונים, בכל היחידות יודעים את הנהלים, מכירים אותם, יכולים לתת מענה להורים.

הדר ירדני: הורים פונים אליי למחלקה, אנחנו זמינים, עובדים, עונים לטלפון, עונים למיילים.

הדר ירדני: אשמח לדבר בפרטי עם חברת הכנסת, ובאמת ביחד איתה להבין בדיוק מה הטענה ולראות איך אני יכולה לעזור לה למצוא את המענה הנכון ביותר.

הדר ירדני: לא לה, אלא לציבור.

עומר ינקלביץ': תיתן להם לסכם בסוף?

ניצן הורוביץ: אתן לכם לסכם.

ניצן הורוביץ: אם יש שאלה ספציפית, בבקשה.

איתן גינזבורג: גם לי שאלה, בבקשה.

עידן רול: גברתי, זה גם מופנה לרחלי, אני מניח שהיא שומעת אותנו עדיין, אני מנסה להבין בסופו של דבר מה ההיקף, ואני כרגע מתייחס ספציפית לתלמידים אוטיסטים בתפקוד נמוך, מה הפתרונות המוצעים להם בכפוף - - - .

עידן רול: אני מנסה להבין, מחר מה מתבצע?

עידן רול: מה אחוז התלמידים שיכולים לצאת מהבית ולקבל סיוע או פגישה עם סייעת, ומה אחוז האנשים שנשארים בבית.

עידן רול: אני עדיין לא מצליח להבין את גבולות הגזרה של הטיפול באוטיסטים.

עידן רול: ספציפית לאוטיסטים בתפקוד נמוך, זאת שכבת ילדים שמאוד קשה להתנהל איתם בבית.

עידן רול: אנחנו לא מצליחים בסוף להבין מה קורה מחר בבוקר, כי יש פער בין מה שקורה בשטח לדברים.

הדר ירדני: אני לא מבינה בדיוק את השאלה.

ניצן הורוביץ: תראי, אנחנו קצת פה במין טלפון שבור כזה, תרתי משמע.

ניצן הורוביץ: חברי הכנסת ישאלו אותך שאלות, אני אחזיק את הטלפון הזה, ואת תעני.

ניצן הורוביץ: חבר הכנסת עידן רול, רק קצר.

עידן רול: בהתייחסות ספציפית, גברתי, לתלמידים, לילדים אוטיסטים בתפקוד נמוך, מה האופציות העומדות בפניהם נכון לרגע זה כדי לצאת החוצה מהבית?

הדר ירדני: אני שוב מעדכנת, התקנות של הממשלה מאוד ברורות, הם ציינו שניתן לצאת מהבית לשירותים חיוניים וניתן לצאת מהבית 100 מטר.

הדר ירדני: אין התייחסות נוספת מעבר לזה נכון לכרגע.

הדר ירדני: אנחנו שומעים את השאלות, אנחנו שומעים את ההערות, הכול יישקל, ונצטרך לעשות שינוי בתקנות בשביל לשנות את מה שהונחה עד היום.

הדר ירדני: זה לא בסמכותי ולא בסמכות המשרד, אלא זאת תקנה ממשלתית.

הדר ירדני: נשקול את כל הנתונים, כרגע אין הנחיות שמגדירות ספציפית, שמחריגות את אוכלוסיית האוטיסטים ברמת תפקוד נמוכה.

ניצן הורוביץ: נראה לי שמה שעולה כאן, הדר, מכל הדיון זה שקודם כול הצורך הדחוף להחריג את ילדי החינוך המיוחד כדי שיוכלו להגיע לטיפולים.

ניצן הורוביץ: אין שום ספק שזה צורך חיוני, זה שירות נדרש ביותר שאתם צריכים לטפל בו.

ניצן הורוביץ: נתייחס לזה בסיכום.

ניצן הורוביץ: עוד שאלה, איתן, בבקשה.

איתן גינזבורג: רציתי לדעת האם הם ביקשו, האם הם העלו את הצורך לצוותי החירום כדי להחריג, כמו שאמרת, אדוני היושב-ראש, את החינוך המיוחד.

איתן גינזבורג: האם הם בכלל מכניסים לתוך צוותי החירום מישהו שידבר בשם החינוך המיוחד?

ניצן הורוביץ: השאלה שלנו, הדר, של חבר הכנסת איתן גינזבורג, האם העליתם בפני צוות החירום את הצורך להחריג את החינוך המיוחד?

ניצן הורוביץ: האם העניין הזה בכלל עלה עד עכשיו?

הדר ירדני: בוודאי שהעלינו, ביקשנו, הגשנו בקשה.

הדר ירדני: כרגע הבקשה נדחתה, אבל נשמח להעלות את זה שוב, ואני מקווה שבמסגרת המגבלות נוכל לאפשר משהו.

ניצן הורוביץ: חברת הכנסת ינקלביץ'.

עומר ינקלביץ': רק לחדד.

עומר ינקלביץ': אני יודעת שפנו מהנציבות אליהם, אני יודעת שזה בדיון, אבל בואו נעשה סדר.

עומר ינקלביץ': אנחנו לא מדברים רק על נסיעה חיונית, כי היא מדברת על נסיעה חיונית.

עומר ינקלביץ': אנחנו מדברים על ה-100 מטר שמותר ללכת, פה חייבת להיות החרגה מעבר לנסיעה החיונית.

עומר ינקלביץ': הם כל הזמן מדברים על נסיעה חיונית.

עומר ינקלביץ': הליכה רגלית של מעל 100 מטר, להחריג את ילדי החינוך המיוחד, זה צו השעה.

ניצן הורוביץ: יש כאן עניין ספציפי לגבי ה-100 מטר שאת ילדי החינוך המיוחד יחריגו כדי שיוכלו ללכת מעבר למגבלה הזאת בגלל הצרכים שלהם.

ניצן הורוביץ: לא רק עניין של נסיעה אלא גם הליכה וכו'.

הדר ירדני: בסדר גמור, רשמתי לפניי, וזה יועלה לדיון במשרד, ובוודאי שתקבלו תשובות על כך בהמשך.

ניצן הורוביץ: חבר הכנסת טאהא, ממש במשפט.

וליד טאהא: היא אמרה שיש אישורים שניתנו למטפלים להגיע למעונות היום.

וליד טאהא: השאלה האם ניתנו אישורים למטפלים פארה-רפואיים ורפואיים ורגשיים שיגיעו לתלמידים האלה לבתים?

ניצן הורוביץ: שמעת את השאלה, הדר?

ניצן הורוביץ: שואל חבר הכנסת טאהא, שהוא גם איש חינוך בעצמו ומכיר את המערכת היטב מכבר קאסם, האם יש אישור למטפלים השונים להגיע לתלמידים לבתים?

ניצן הורוביץ: לתת את הטיפול לתלמידים, אני מניח שאין אפשרות לעשות את זה במעונות ובמקומות האלה, זאת השאלה.

הדר ירדני: רחלי אמרה את זה כמה פעמים.

הדר ירדני: היא אמרה שיש אישור של משרד הבריאות שמטפלים יגיעו לבתים, וגם בהנחיות שאני הוצאתי יש אישור למטפלים להגיע לבתים.

עומר ינקלביץ': אנשים לא מכירים את ההנחיות האלה, זו הבעיה.

וליד טאהא: לא מכירים ולא נעשה.

ניצן הורוביץ: הטענה היא שזה בעצם לא נעשה.

ניצן הורוביץ: אולי יש אישור אבל זה לא נעשה, אז זה אחד הדברים שעולים פה כל הזמן.

הדר טויטו גולן: קודם כול אשמח לקבל מידע מדויק לגבי מקומות שיש בעיה.

הדר טויטו גולן: אני אישית גם אפנה שוב למעונות שלנו, למכונים וליחידות ואברר האם הדבר מתבצע או לא.

הדר טויטו גולן: אני חייבת לציין שחלק גדול מהצוות מאוד חושש לצאת לבתים מסיבות מובנות, אבל עדיין ישנם צוותים שיוצאים ומבצעים את העבודה.

ניצן הורוביץ: תודה לך.

ניצן הורוביץ: עזרת לנו בדיון הזה.

ניצן הורוביץ: תישארי איתנו אם את יכולה עוד כמה דקות, תאזיני, אולי יעלו דברים נוספים.

ניצן הורוביץ: אנחנו חותרים לסיום.

הדר ירדני: כן, אני מאזינה.

אורלי פרומן: ניצן, עורכת דין רויטל לן מבקשת לדבר.

יהודית גידלי: יש תלמידים שחוברו ויש מורים שחוברו.

ניצן הורוביץ: נעשה סדר.

ניצן הורוביץ: יהודית, מי עכשיו?

יהודית גידלי: סליחה.

יהודית גידלי: הורה כבר שמענו.

יהודית גידלי: יש תלמיד ממועצת התלמידים והנוער הארצית ויש את המורים.

ניצן הורוביץ: בבקשה, מי?

ניצן הורוביץ: מישהו מהחינוך המיוחד?

ניצן הורוביץ: אנחנו מנסים להתמקד בחינוך המיוחד.

אורלי פרומן: מאוד חשוב לתת לתלמידים לדבר, הוא מייצג גם את ילדי החינוך המיוחד.

ניצן הורוביץ: שיתייחס באופן ספציפי לילדי החינוך המיוחד.

יהודית גידלי: ד"ר מיכל בן דוד מנהלת בחינוך המיוחד.

יהודית גידלי: לא עונה.

יהודית גידלי: תלמיד.

יהודית גידלי: נמרוד ממועצת התלמידים הארצית.

ניצן הורוביץ: זה כמו שידור רדיו פה, אני חוזר לימיי ברדיו.

ניצן הורוביץ: איתנו נמרוד פפרני שהוא יו"ר מועצת התלמידים והנוער הארצית.

ניצן הורוביץ: תהיה קצר ותתייחס לחינוך המיוחד, בבקשה, זה הדיון שלנו היום.

נמרוד פפרני: אני לא אחזור יותר מדיי על מה שנאמר לפני, אבל אני כן אגיד שאנחנו מסכימים באופן חד-משמעי עם הצורך להחריג את החינוך המיוחד כשירות חיוני.

נמרוד פפרני: שבירת שגרה כל כך ברוטלית יכולה לגרום להידרדרות, כי ייקח המון זמן לשחזר אותה אצל ילד אוטיסט למשל.

נמרוד פפרני: נדגיש שמערכת החינוך צריכה לתת פה כלים ולא לזרוק את הדבר הזה על השטח.

נמרוד פפרני: בנוסף, רבים מהם הם ילדים עם לקויות למידה קשות או לקויות שמיעה, וכדומה, שהלמידה מרחוק בנוסח שלה כרגע הוא בלתי אפשרי בשבילם.

נמרוד פפרני: אין אף לא תוכן אחד או הנחיה אחת באתר הרשמי של המשרד שמותאמת ללקויות למידה או ללקויות שמיעה, זה פשוט לא הגיוני.

נמרוד פפרני: ואנחנו מבקשים בשם התלמידים האלה או שייצרו תכנים מותאמים לילדים האלה או שתמצאו דרך להחריג אותם ושהם יקבלו את החינוך שמגיע להם.

עומר ינקלביץ': ברור.

עומר ינקלביץ': זה הרי מסכם הכול.

עידן רול: אמר יפה.

ניצן הורוביץ: תודה, נמרוד.

ניצן הורוביץ: תודה גם שקיצרת.

ניצן הורוביץ: תהיה איתנו, סיכמת יפה את הדיון, כל הכבוד לך.

ניצן הורוביץ: תודה על הדברים.

ניצן הורוביץ: אני גם אראה אותך בדיונים הקרובים בנושאים אחרים.

ניצן הורוביץ: בבקשה, רויטל לן כהן.

רויטל לן כהן: קודם כול אני רוצה לחדד שני דברים.

רויטל לן כהן: כשאנחנו מתייחסים לילדים בתור ילדי החינוך המיוחד זאת אחת מהסיבות שאף אחד לא ערוך אליהם – השפה של ילדי החינוך המיוחד היא בדיוק מה שמסביר למה מערכת החינוך לא הייתה ערוכה לילדים שלנו, כי מבחינתם אנחנו לא חלק ממערכת החינוך הכוללת, הם ילדי החינוך המיוחד.

רויטל לן כהן: שתיים, הדיבור על תפקודים מיותר תמיד ובטח עכשיו, כי מה שמשרד החינוך קורא לו תפקוד גבוה לא אומר שבעתות חירום מדובר בתפקוד גבוה, ולכן אני תמיד מבקשת לא לדבר על תפקודים.

רויטל לן כהן: גם ילד שהוא כביכול אינטליגנטי או וורבלי דווקא בעת הזאת זקוק ליותר הנגשות מבדרך כלל, ולכן צריך להתייחס לכלל הילדים ולא רק לילדים במה שהמשרד קורא לו תפקוד נמוך.

רויטל לן כהן: זה מאוד מאוד חשוב.

רויטל לן כהן: דבר נוסף, יש נתק מאוד גדול בין הדיווחים של המשרד למה שקורה בפועל, כי המשרד עושה את הבדיקות שלו מול האנשים שלו ולא מול ההורים, ולכן בפועל מה שקורה זה הרבה הרבה הרבה פחות ממה שרחלי מדווחת.

רויטל לן כהן: אני עוד חושבת שכמו שהמשרד העביר אגרות לצוותים ולאנשי החינוך מן הראוי היה להעביר גם לנו ההורים משהו שיעזור לנו להבין איך הדברים יפעלו.

רויטל לן כהן: אני רוצה גם להתייחס לנושא ההנגשות עבור הילדים בבית.

רויטל לן כהן: צריך לקחת בחשבון שמעבר לכך שיש הורים עובדים, יש הורים שאין להם את הכישורים או את היכולות הטכניות לעזור לילדים שלהם.

רויטל לן כהן: יש הורים שיש להם יותר מילד אחד עם מוגבלות בבית, ולכן המחשבה שהורה יכול לעזור לילד שלו כמו שהורים יכולים לעזור לילדים שלא נדרשים להנגשות היא מראש לא נכונה.

רויטל לן כהן: יש ילדים שצריכים הרבה עזרה בארגון ובהתארגנות ולכן חייבים לתת את הדעת לצורך בהנגשה אנושית בבית עבור הילדים האלה.

רויטל לן כהן: הנושא של התחום הרגשי חייב בעת כזאת לקבל הרבה יותר משקל ממה שהוא מקבל בעת הרגילה, ולכן גם ילדים שאין להם אולי ברגיל סיוע רגשי או טיפול רגשי חייבים בעת כזאת לקבל גם סיוע ומענה רגשי, גם אם זה לא מופיע בהנגשות הרגילות שלהם, וגם אם זה לא נמצא בתח"י או בתל"א שלהם.

רויטל לן כהן: אני רוצה פה להתייחס גם לתח"י ולתל"א, הרי מדובר בעצם בדברים פרטניים, ובעת כזו כשמנסים להתייחס בצורה מקוונת לכולם מתעלמים מהתח"י ומהתל"א, וילדים לא מקבלים את ההנגשות שהם זקוקים להם.

רויטל לן כהן: מעולם בעצם לא היה ניסיון להיערך לדבר כזה.

רויטל לן כהן: גם כשמדי פעם משרד החינוך עושה ימים שבהם צריך לבדוק איך מתחברים מרחוק בצורה מקוונת נראה שלא הייתה חשיבה למשהו שהוא מעבר לחיבור הטכני, אלא לאיך אנחנו מיישמים במצבים כאלה הנגשות גם פיזיות, וגם הנגשות אקדמיות, איך מנגישים את התח"י ואת התל"א ללימוד בבית.

רויטל לן כהן: אני רוצה להתייחס לעוד דבר אחד.

רויטל לן כהן: דובר פה על האפשרות אולי כן להסיע ילדים ללמידה במרכזים.

רויטל לן כהן: במידה שזה קורה אני מבקשת להתייחס לנושא של חיטוי של ההסעות, ולוודא שהילדים האלה בדרך הלוך ובדרך חזור לא נחשפים לווירוסים.

ניצן הורוביץ: תודה, רויטל, תישארי איתנו גם לשמוע את הסיכום, ואני מודה לך.

ניצן הורוביץ: את יכולה קצת לספר במשפט אחד על העניין האישי שלך, איך החוויה האישית שלך בימים האלה לא בתור נציגה אלא בתור אימא?

רויטל לן כהן: הבן שלי בכיתה י"א, ולומד לבגרויות.

רויטל לן כהן: חלק מההנגשות שלו זה הקראה והכתבה.

רויטל לן כהן: ומאחר שאין פה את המשלב שלו שיוכל לעזור בזה זה בעצם גורם לזה שאני צריכה להפסיק את כל מה שאני עושה כדי להקריא וכדי להכתיב.

רויטל לן כהן: הוא צריך עזרה מלאה בהתארגנות, למרות מה שמשרד החינוך קורא לו תפקוד גבוה כי הוא מאוד אינטליגנטי, ויוצא שהוא לא מסוגל בעצם לקיים שום סוג של למידה מקוונת מול הכיתה אם אנחנו לא נמצאים איתו.

רויטל לן כהן: זאת אומרת שאני מנוטרלת רוב שעות הבוקר.

רויטל לן כהן: חוץ מזה שמאחר שלא הייתי איתם כל השנה, אני בעצמי לא תמיד יודעת איך לעזור לו ולהנגיש לו.

רויטל לן כהן: והמצב הזה הוא מאוד מאוד בעייתי וקשה.

רויטל לן כהן: בעצם אין הנגשות של החומר, אין הנגשות של דרכי הלמידה ודרכי ההיבחנות, וגם לא הנגשה ברמה האישית.

רויטל לן כהן: מאחר שהוא תלמיד בשילוב יחידני, אז גם אם הכיתה לומדת בצורה מקוונת הוא בעצם תלוש מהלמידה, וזה עוד לפני שדיברנו על העובדה שהוא מנותק מבחינה חברתית ולא יכול כמו כל התלמידים האחרים לדאוג לקשרים החברתיים שלו בצורה עצמאית.

רויטל לן כהן: ובכיתה י"א אני כאימא שלו לא יכולה להנגיש לו את הדבר הזה, כי ילדים בכיתה י"א לא מתים על אימהות שמתחברות להם לתוך העניינים החברתיים, וגם על זה אף אחד לא נתן את הדעת.

ניצן הורוביץ: רויטל, הרבה תודה לך.

ניצן הורוביץ: אנחנו איתך, וננסה לעזור.

ניצן הורוביץ: תודה רבה על הדברים.

רויטל לן כהן: תודה רבה.

איתן גינזבורג: אדוני היושב-ראש.

ניצן הורוביץ: כן, איתן.

איתן גינזבורג: נדמה לי שמה שעולה פה מהדברים של רויטל זאת סיטואציה בעצם חדשה, וצריך לתת פה הדרכות מקצועיות גם למורים לפי קהל היעד שלהם.

איתן גינזבורג: לראות איך רותמים את ההורים לשמירה על הקשר עם התלמידים גם כשהם מתמודדים עם חרדות כלכליות, ועם בעיות של צרכים מיוחדים, ואיך מתקשרים עם תלמידים בסיכון עם בעיות רגשיות שחווים נטישה ואיבוד אמון במערכת, ואיך מסבירים לאוטיסטים שחיים עכשיו בתבניות למה בית ספר סגור, פתאום הוא נסגר והם צריכים להיות בבית.

איתן גינזבורג: אלו דברים שגם משרד החינוך צריך לתת עליהם את הדעת, ולראות איך אפשר להדריך את אותם צוותים כדי לתרגם, ושוב להנגיש לאותם ילדים עם צרכים מיוחדים וגם להורים שלהם איך להתמודד עם הסיטואציה החדשה.

איתן גינזבורג: ונדמה לי שמשרד החינוך חייב גם לכך לתת את הדעת, יש עמותות שעוסקות בזה, יש צוותים שעוסקים בזה, אבל צריכים להתעסק גם בזה.

ניצן הורוביץ: אני רוצה לחתור לסיכום.

ניצן הורוביץ: רק אם זה משהו חדש, עומר.

עומר ינקלביץ': תסכם, ואם נרצה להוסיף אז שזה יהיה לך.

ניצן הורוביץ: אני כבר צריך לסיים, אלא אם כן דברים נוספים.

ניצן הורוביץ: רחלי אברמזון, משפט אחד, בבקשה.

אברמזון רחלי: אני רק רוצה לומר בהתייחס לסיכום.

אברמזון רחלי: משרד החינוך מפעיל קו שמאויש על ידי אנשי מקצוע מהשירות הפסיכולוגי הייעוצי שיש להם הרבה מאוד ניסיון בעבודה גם עם ילדים עם צרכים מיוחדים, והוא פועל כל יום בין השעות שמונה בבוקר לשבע בערב.

אברמזון רחלי: בהחלט אפשר וניתן לפנות, ויש שם הנחיה והדרכה להורים ככל שנדרש.

אברמזון רחלי: אנחנו מייחלים ומקווים שבאמת נעבור את הימים האלה, והכי מהר.

אברמזון רחלי: אם יורשה לי, אני רק אתן את המספר כדי שכולם יוכלו לדעת ולהתקשר בעת הצורך.

ניצן הורוביץ: כן, בבקשה.

אברמזון רחלי: 073-3931111 או 1-800-250025.

ניצן הורוביץ: אחזור על המספרים – מספר ראשון – 073-3931111 או 1-800-250025.

ניצן הורוביץ: תודה לרחלי אברמזון.

אברמזון רחלי: ולומר תודה לכם.

ניצן הורוביץ: תודה לך, עוד נהיה בקשר.

ניצן הורוביץ: באמת הרבה תודה על הזמן.

ניצן הורוביץ: ושוב, תמסרי את ההערכה שלנו לאנשי משרד החינוך, ואנחנו מקווים שהדברים ישתפרו.

ניצן הורוביץ: אקרא את הסיכום, אז אני מציע שגם תקשיבי, יש לנו כאן הרבה דברים שעלו.

ניצן הורוביץ: קודם כול אקרא כאן את סיכום הוועדה שהכינה מזכירת הוועדה.

ניצן הורוביץ: הוועדה רשמה לפניה את הסקירה של נציגת משרד החינוך לפיה יש 250,000 ילדים בחינוך המיוחד.

ניצן הורוביץ: התלמידים שלומדים בחינוך הרגיל נהנים מהשירותים שכל התלמידים בחינוך הרגיל נהנים ממנו, 50,000 תלמידים במוסדות החינוך המיוחד.

ניצן הורוביץ: יש עתה אישור של משרד הבריאות שבתנאים מסוימים המטפלים יכנסו לבתים ויתנו את הטיפולים הנדרשים.

ניצן הורוביץ: כן שמעה הוועדה שאין מענה לתלמידי החינוך המיוחד במוכשר ובמגזרים שאין להם אמצעים מקוונים, מגזר חרדי, בדואי, דרוזי, פריפריה.

ניצן הורוביץ: בתום הישיבה הגיעה הוועדה למסקנות הבאות – עוד מעט אני גם אומר כמה מסקנות משלי – אחד, לטווח הקצר והמיידי הוועדה קוראת למשרד החינוך לוודא שכבר ביום ראשון הקרוב תחזור הלמידה המקוונת לאותם התלמידים שיש להם מחשבים ולמידה זו אפשרית עבורם.

ניצן הורוביץ: לטווח הארוך יותר הוועדה קוראת למשרד החינוך להכין תוכנית מגירה – לא מגירה, אנחנו כבר לא במגירה, אנחנו בדבר עצמו – תוכנית פעולה לטיפול בחינוך המיוחד בשעת חירום, ואנחנו בשעת החירום הזאת עכשיו.

ניצן הורוביץ: הוועדה קוראת למשרד הבריאות לסיים את ההכנות לכניסת המטפלים לבתים של תלמידי החינוך המיוחד שזקוקים לטיפולים מסוגים שונים.

ניצן הורוביץ: אנחנו גם מודעים לזה שעבור חלק מהמטפלים זה בעייתי, וצריך לתת להם את התמיכה הנדרשת.

ניצן הורוביץ: אנחנו מודעים לבעיה.

ניצן הורוביץ: הוועדה קוראת לממשלה להחריג את תלמידי החינוך המיוחד ולאפשר להם יציאה מהבתים להפוגה ולהתאווררות, וכן לאפשר למטפלים ולמתנדבים להגיע לבתיהם, כמו שאמרנו.

ניצן הורוביץ: עבור תלמידים אלה זה צורך חיוני ממש.

ניצן הורוביץ: עבור התלמידים ועבור ההורים.

עומר ינקלביץ': אבל צריך להדגיש את הנסיעה וגם את ההליכה של ה-100 מטר.

ניצן הורוביץ: דקה.

ניצן הורוביץ: הוועדה פונה למשרד הבריאות ליצור מוקד או דף הנחיות להורים, או גם וגם, כדי שידעו בבירור לאן יוכלו לפנות.

ניצן הורוביץ: מוקד לפניות במשרד הבריאות עם דף הנחיות להורים כדי שהכול יהיה ברור.

ניצן הורוביץ: אני אוסיף עוד כמה דברים משלי.

ניצן הורוביץ: אנחנו בהחלט נוציא דרישה דחופה למשרד הבריאות עוד היום להחריג את הילדים וההורים שזקוקים להתאווררות, העניין הזה פה עלה כמעט אצל כל הדוברים, לאפשר להם התרחקות מהבית תוך הקפדה על ההוראות כמובן.

ניצן הורוביץ: זה לא מסובך, זה רק מצריך גמישות ופתיחות של משרד הבריאות.

ניצן הורוביץ: תראו, אי-אפשר להחזיק את הילדים האלה בבית, זה סיר לחץ, וחייבים פה להתחשב בעניין הזה.

ניצן הורוביץ: דבר שני, החזרת הרצף הטיפולי גם על ידי החזרת המטפלים לעבודה בבתים ובמתנ"סים בהתאם להוראות משרד הבריאות כפי שעושים במשרד העבודה והרווחה.

ניצן הורוביץ: רצף טיפולי זה צורך רפואי חיוני, טיפולי חיוני, ולכן חייב להיות מוחרג, לרבות החזרה לעבודה מצד משרד החינוך ומשרד הבריאות.

ניצן הורוביץ: דבר שלישי, וזה, רחלי, באמת מופנה גם אלייך.

ניצן הורוביץ: הכנסת נציגי החינוך המיוחד לדיונים על הנחיות לציבור בדבר מניעת הפצת קורונה.

ניצן הורוביץ: אתם צריכים להיות חלק מהתכלול שם, מהצוות, כי הצרכים של הילדים האלה והמשפחות שלהם הם קריטיים, ומדובר פה בהמון אנשים.

ניצן הורוביץ: דבר רביעי, עבודה משותפת עם השלטון המקומי וקבלת ההצעה של חיים ביבס, ששמענו אותה כאן, כדי לאפשר מסגרות מצומצמות למטפלים ולצוות כדי לפגוש את התלמידים ולאפשר להורים שעה או שעתיים של התאווררות.

ניצן הורוביץ: אני יודע שלא בכל מועצה ערוכים לעניין הזה, אבל צריך להתקדם בכיוון הזה.

ניצן הורוביץ: כאמור, הנגשת הלמידה מרחוק והתאמה לילדי החינוך המיוחד גם מבחינת התכנים וההנחיות.

ניצן הורוביץ: כמו שאמרנו, החרגה של מתנדבים וצוותים טיפוליים חינוכיים שתאפשר גישה לילדים ולמשפחות.

ניצן הורוביץ: אנחנו מתכוונים כאן בוועדה הזאת לקבוע דיון נוסף על החזרת הרצף הטיפולי, בעיקר עם נציגים של משרד החינוך, הבריאות והשלטון המקומי, כדי לנסות לראות את ההתקדמות בשטח.

ניצן הורוביץ: בדברים האלה נמצא הפתרון לדעתי למשפחות ולילדים שזקוקים למפגשים פיזיים ולא רק ללימוד ולטיפול מרחוק.

ניצן הורוביץ: המפגשים הפיזיים חשובים ביותר, וצריך למצוא את הדרך לאפשר ולקיים את זה.

ניצן הורוביץ: נרצה גם בהמשך לקיים דיון מיוחד, כולל הדגמות, על נושא הלמידה מרחוק.

ניצן הורוביץ: אגיד משפט אחד לסיכום.

ניצן הורוביץ: מדובר פה ברבבות, אולי אפילו יותר, של הורים ומשפחות שנמצאות במצוקה קשה, וכולנו מחויבים לעמוד לצידם ולתת מענה ופתרונות.

ניצן הורוביץ: אני מודה לכולם על הדיון הראשון הזה.

ניצן הורוביץ: אני שוב מתנצל בדיעבד גם על הקשיים הטכניים.

ניצן הורוביץ: אנחנו לומדים תוך כדי תנועה.

ניצן הורוביץ: נאמרו דברים חשובים.

ניצן הורוביץ: הדיון הבא יהיה טוב יותר מבחינה טכנית.

ניצן הורוביץ: אני גם מבקש, ואני פונה פה לציבור, שאלות שלא עלו בדיון הזה, ואני יודע שהרבה רצו לדבר ולא הצלחנו להעלות אותם, תשלחו שאלות במייל לוועדת החינוך של הכנסת, נקבל את זה ונתייחס לזה.

ניצן הורוביץ: אז יש לכם כתובת גם כאן בוועדת החינוך של הכנסת.

ניצן הורוביץ: אחזור שוב על שני המספרים של מוקד המידע.

עומר ינקלביץ': גם צריך לפרסם את זה.

עומר ינקלביץ': זה מוזר שהארגונים לא מכירים את זה, אבל עכשיו אולי הם יכירו.

ניצן הורוביץ: גם נפרסם את המספרים האלה בפייסבוק.

ניצן הורוביץ: אדם, אתה יכול לכתוב אותם – 073-3931111, והמספר השני – 1-800-250025.

ניצן הורוביץ: בבקשה.

עומר ינקלביץ': מילה אחת.

עומר ינקלביץ': אני מבקשת בבקשה מהנציגה מארגון "זכות" שדיברה לקבל את הפרטים של האב שקיבל קנס על היציאה עם בנו.

עומר ינקלביץ': אני באופן אישי רוצה לטפל בדבר הזה, לפנות למשרד המשפטים.

עומר ינקלביץ': ואני רוצה להודות ליו"ר הוועדה, זה היה כמעט בלתי אפשרי לנהל את המערך הזה, ועשית את זה בצורה פנומנלית, אז כל הכבוד.

עומר ינקלביץ': מכאן זה רק יכול להשתפר.

ניצן הורוביץ: מאה אחוז.

ניצן הורוביץ: מילה, אורלי.

אורלי פרומן: לגבי האגרת להורים, זאת משימה או פנייה למשרד הבריאות, היא צריכה להיות אגרת משולבת, משרד החינוך ומשרד הבריאות, תוסיף את זה.

אורלי פרומן: דבר שני, כאשר אנחנו מדברים על ילדי החינוך המיוחד חשוב לדעת שחלק מהם אלו גם הילדים המשולבים, לא רק הילדים שנמצאים במסגרות, ושזה יהיה מובן שאנחנו פונים גם אליהם.

ניצן הורוביץ: בוודאי, לכל מי שיש לו את הצרכים האלה.

ניצן הורוביץ: חברות וחברים, תודה רבה, תודה רבה לצופים, למי שבבית, תודה לחברי הכנסת.

ניצן הורוביץ: נודיע על הדיונים בתחילת השבוע הבא.

ניצן הורוביץ: תודה לכם, ואני מקווה שתהיה לנו התקדמות בעניין הזה.

ניצן הורוביץ: הישיבה נעולה.